27.12.2017 | Университет\n1941 йил 6 мартда Наманган вилояти ташкил этилиши муносабати билан халқ маорифи тармоқларини кенгайтириш, уларни малакали педагог кадрлар билан мустаҳкамлаш энг муҳим масалалардан бирига айланди. Республика ҳукумати умумтаълим мактабларини ўқитувчи кадрлар билаи таъминлашга алоҳида аҳамият бериб, Наманганда муаллимлар тайёрлайдиган олийгоҳ очишга қарор қилди.\nНаманган марказидаги 5-мактаб биносида 1942 йили Андижон ўқитувчилар институтининг шахобча-тармоғи Наманган муаллимлар тайёрлаш олийгоҳи ташкил этилди. Дастлаб ўзбек тили ва адабиёти ҳамда физика-математика бўлимлари очилиб, унда 74 нафар талаба таълим ола бошлайди. 1944 йилдан ана шу тармоқ мустақил Наманган ўқитувчилар институтига айлантирилди. 1945-1946-ўқув йилидан бошлаб институтда талабалар ва муаллимлар сони орта бошлади. Ўша йили бешта мустақил кафедра ташкил этилиб, унда жами 19 нафар ўқитувчи фаолият олиб борди. Дастлаб ташкил этилган 3 та факулътет – физика-математика, ўзбек тили ва адабиёти, рус тили ва адабиёти факулътетларида 1945-1946 ўқув йилида жами 227 нафар талаба таҳсил олди.\nНаманган ўқитувчилар институти Ўзбекистон ҳукуматининг қарори ва Маориф Вазирлигининг 1955 йил 17 майдаги буйруғига асосан 1955-1956 ўқув йилидан бошлаб Наманган давлат педагогика институтига айлантирилди. Наманган ўқитувчилар институти педагогика институтига айлантирилгач, 1959 йилгача бўлган даврда институтда илмий даражага эга бўлган ўқитувчилар сони 8 кишига етди.\n1959-1960-ўқув йилига келиб институтда бешта факулътет ва уларда 8 та кафедра бўлиб, 62 нафар профессор-ўқитувчи ишлади.1962-1963 ўқув йилида университетнинг ҳозирги марказий маъмурий биноси қуриб фойдаланишга топширилиши, унда 600 нафар талабанинг билим олиш имкониятини яратди. 1965-1966 ўқув йилидан бошлаб 400 ўринли талабалар турар жойи қуриб битказилиб, талабалар ихтиёрига берилди.\nБарча Ўзбекистондаги олий ўқув юртлари қатори Наманган олий даргоҳининг ҳам тараққиёти Ўзбекистон Республикасининг биринчи Президенти И. А. Каримовнинг 1992 йил 28 февралдаги Фармонига мувофиқ Наманган педагогика институти негизида Наманган давлат дорилфунунининг ташкил этилганлиги билан чамбарчас боғлиқ бўлди.\nБугунги кунда университетда 29 та бакалавриат йўналишида қарийб 5500 нафар, 13 та магистратура мутахассислиги бўйича 88 нафар талабалар таҳсил олмоқдалар. Уларга 453 нафар профессор-ўқитувчилар, жумладан 11 нафар фан доктори ва 121 нафар фан номзодлари юқори малакали билимлар бериб келмоқдалар.


..:: ISLOM.UZ ::.. - Ҳалоллик\nИслом шариатида ҳалоллик муҳим ўрин тутиб, у инсон умри хотиржам, осойишта ва фаровонлик билан ўтишига гаров, десак муболаға бўлмайди. Шунинг билан бирга жамият фуқароларининг маънавиятини шакллантиришда асосий омил дея эътироф этиш мумкин. Ҳалоллик бу инсон табиатидаги энг гўзал туйғу бўлиб, айнан мана шу туйғу орқали у ўзгаларнинг меҳр-муҳаббатини қозонади.\nМаълумки, ислом дини таълимотининг асосий ғояси инсонларни Аллоҳ ва унинг Расулига итоат этишга чақириб, уларни икки дунё саодатига мушарраф этишдир. Бунга ибодат қилиш, хуш муомалали бўлиш билан бир қаторда ҳалол-ҳаромга аҳамиятли бўлиш билан эришилади.\nШу билан бирга Аллоҳ таоло Ўзининг ҳалол ризқ қилиб берган нарсаларидан еб, Унгагина шукр қилишимизни ҳам ибодат эканлигини қуйидаги оятда баён қилади:\n“Эй, имон келтирганлар! Аллоҳгагина ибодат қилувчи бўлсангиз, сизларга Биз ризқ қилиб берган покиза нарсалардан еб, Унга шукр қилингиз!”\nПайғамбаримиз (сав) эса, ҳалол ризқ топиш фазилати ҳақида шундай марҳамат қиладилар:\n“Кимки тиланчилик қилишдан сақланиш, оиласини боқиш ва қўни-қўшниларига мурувват кўрсатиш мақсадида ҳалол йўл орқали ризқ топиш билан машғул бўлса, қиёмат кунида у Аллоҳ таолога юзи ёруғ бўлган ҳолида йўлиқади”.\nҲалол-ҳаром масаласида қатъиятли бўлиб, уларни бир-биридан ажратиб олиш, комил инсонлик белгисидир. Қайси бир одам бировнинг ҳақидан қўрқса, касб танлаш, ризқ насиба топишда ҳаромдан ҳазар қилса, демак у ҳалолликка эътибор берибди. Пайғамбаримиз алайҳис-салом ҳалол ва ҳаром масаласида марҳамат қилиб яна шундай дейдилар:\n“Аниқ баён қилинган ҳалол ва ҳаром нарсалар ўртасида шубҳали нарсалар ҳам мавжуд бўлиб, кимдаким ўша шубҳали нарсалардан ўзини тийса, у дини ва обрўсини сақлабди”.\nШуни унутмаслик керакки, ҳалолнинг зидди ҳаромдир. Шариатда ҳаромга яқинлашиш гуноҳи азим ҳисобланади. Зеро барча пок нарсалар ҳалол деб эътироф этилган. Қуръони каримда Аллоҳ таоло марҳамат қилиб шундай дейди:\n“Сиздан (ўзларига) ҳалол қилинган нарсалар ҳақида сўрайдилар. Айтинг: “Сизларга покиза нарсалар ҳалол қилинди”.\nАллоҳ таборака ва таоло адли билан киши кўзига зийнатли бўлиб кўринган барча ҳаром нарсалар эвазига ҳалол нарсаларни ато этган. Масалан, рибони (судхўрликни) ҳаром қилган бўлса, ундан эваз қилиб, ҳалол тижоратга рухсат берган. Фолни ҳаром қилган бўлса, ўрнига истихора намозининг таълимини берган. Қиморни ҳаром қилиб, унинг эвазига мусобақада ғолиб бўлиб, мукофот олишни ҳалол қилди. Зинони ҳаром қилган бўлса, ўрнига никоҳлик турмушни ҳалол қилди. Маст қилувчи ичимликларни ҳаром қилиш эвазига бадан ва руҳга фойдали бўлган лаззатли шарбатларни ҳалол қилди.\nЖобир (рз.) Пайғамбаримиз (сав)дан ривоят қиладилар:\n“Эй одамлар, ҳеч бирингиз ризқингизни мукаммал олмагунингизча вафот топмайсиз. Ризқда шошилманглар, Аллоҳдан қўрқинглар, чиройли талаб этинглар. Сизларга нима ҳалол қилинган бўлса уни олинглар ва Аллоҳ ҳаром этган нарсани ташланглар”.\nДемак, ризқ инсонга Аллоҳ таоло томонидан берилган илоҳий неъмат экан, буни ҳалол йўллар билан талаб қилиш лозим бўлади.\nМаълумки, давлатимиз раҳбари ҳар доим ўз маърузаларида, мулоқот ва суҳбатларида халқимизни ҳалолликка даъват этиб, ҳаром йўллар билан бойлик орттириш, ўзгалар ҳаққига хиёнат қилиш каби разил сифатлардан сақланиш тўғрисида таъкидлаб келадилар. Фақат бизлар мана шундай ўгитларга тўла амал қилсакгина ўзимиз ҳам, авлоду зурриётларимиз ҳам икки дунёда бахтли, саодатли, солиҳ кишилардан бўлажакмиз, иншоаллоҳу таоло!


Қирғизистон жанубидаги саёҳат ошиёни истиқрорсиз ҳудуд ўлароқ ном қозониши мумкин - Фарғона.Ру ахборот агентлиги\n02:07 msk, 4 Июль 2020\nҚирғизистон жанубидаги саёҳат ошиёни истиқрорсиз ҳудуд ўлароқ ном қозониши мумкин\n25.11.2006 20:58 msk\nАбдумўмин Мамараимов (Жалолобод вилояти)\nЖалолобод вилоят марказидан қирқ километр нарида жойлашган Арслонбоб тоғли қишлоғи азалдан ўзининг ажойиб табиати ва дунёдаги энг йирик ёнғоқзорлари билан машҳур. Ўтган асрнинг 90-йилларида ҳудудда давлат чегаралари пайдо бўлгунга қадар бу ерга минглаб сайёҳлар оқиб келардилар. Уларни фақат ажойиб табиат, салқин об-ҳаво ва шаршарагина эмас, маҳаллий аҳолининг меҳмондўстлиги ҳам жалб қиларди.\nҲозирда асосан қўшни Ўзбекистондан келадиган тўп-тўп сайёҳларни ҳатто мавсумнинг авж палласида ҳам учратмайсиз. Бунга қўшни давлат билан чегараларнинг ёпиқлиги монеълик қилади. Аммо кейинги йиллар бу ерга узоқ хориждан одамлар кела бошлаганлар, қишлоқ кўчаларидаги ажнабиёна сўзлашувларга тоғликлар кўникиб кетганларига анча бўлди. Улар эндиликда олис диёрлардан келган инжиқ меҳмонларга ҳам маъқул келадиган шарт-шароитларни муҳайё қилмоқдалар. Европа мезонларига мувофиқ келадиган пансионатлар пайдо бўлмоқда. Маҳаллий саёҳатчиликнинг ривожланишига ҳалақит бераётган асосий муаммо ҳам ҳал бўлиб қолди – Арслонбобни ташқи олам билан боғлаб турувчи автомобиль йўли қурилиши якунига етмоқда. Иқтисодий аҳвол яхшиланиши билан маҳаллий сайёҳлар сони ҳам ортди.\nАфсуски, бу йилги саёҳат мавсуми Арслонбоб қишлоқ маҳкамасининг маъмурий маркази бўлмиш Арслонбоб қишлоғи ҳамда ундан ўн етти километр нарида жойлашган Жайтерек қишлоғи аҳолисининг оммавий тўқнашувига айланиб кетиш хавфи муаммоси билан таранглашди. Саёҳат мавсуми тугаганига анча бўлди, тоғларга қалин қор ёққан, бироқ икки қишлоқ аҳолисининг ўзаро муносабатларидаги муаммо ҳал этилмаганича қолиб кетмоқда. Гарчи бу масала сайёҳлар билан бевосита боғлиқ бўлмаса-да, унинг оқибатлари маҳаллий туризм тараққиётида ўта салбий акс этиши мумкин.\nАрслонбоб ота ўрмон хўжалиги ҳудудида Арслонбоб қишлоғи аҳолиси томонидан Арслонбоб ўрмон хўжалигидан ижарага олинган 30 гектарли Қарарт участкаси бор эди. Арслонбобликлар унга асосан картошка экардилар. Ўрмон хўжалигида ишламайдиганларнинг асосий даромади шундан эди. Ижарачилардан бири - Собиржон Абданбоевга кўра, арслонбобликлар бу участкани охирги ўн беш йил мобайнида ўзлаштирганлар. Бироқ беш йил аввал бу ерда янги “Жайтерек” ўрмончилиги ташкил этилиб, юқорида зикр этилмиш участка унинг ҳудудига кириб қолган. Аммо шундан кейин ҳам 4-5 йил мобайнида бу билан боғлиқ ҳеч қанақа муаммо чиқмаган. Илло ҳозирги пайтда вазият шу қадар мураккаблашганки, тоғликлар бевосита мамлакат президенти Қурмонбек Бакиевга мурожаат қилишга мажбур бўлганлар. Арслонбобликларга кўра, ҳаммаси шу йил бошида бўлиб ўтган қишлоқ ҳукумати бошлиғи сайловидан бошланган.\n“2001 йилда 30 гектар ер “Жайтерек” ўрмончилигига бериб юборилган, аммо биз бу ерга экин экишни давом эттирдик, - деб ёзилади мамлакат раҳбари номига ёзилган мурожаатномада. – 2006 йил бошида бўлиб ўтган Арслонбоб қишлоқ ҳукумати раҳбари сайловлари чоғида номзод Ғофур Раҳмонқулов жайтерекликларга бу ерни биздан тортиб олиб, уларга топширишни ваъда қилади. Арслонбоб қишлоқ ҳукумати бошлиғи бўлган Ғ. Раҳмонқулов қишлоқларимиз аҳолиси ўртасида ўзаро кин-адоватни авж олдираяпти ва аризаларимизни кўриб чиқишдан бош тортаяпти. Экинларимизни пайҳон қилаётган ва арслонбобликларни мунтазам равишда калтаклаётган жайтерекликларнинг жиноий қилмишлари туфайли биз бу йилги ҳосилдан маҳрум бўлдик”.\nАризачиларнинг фикрича, Раҳмонқулов сайловда зарур бўлган овозни айнан юқорида айтиб ўтилган ваъда сабабли йиғолган ва эндиликда бу ваъдани бажариш учун йўл қидирмоқда.\n“Охирги пайтда ер участкаси сабабли бизга қўшни бўлган Жайтерек қишлоғи аҳолиси билан ўртамизда жиддий зиддият етилиб келаяпти, - дейилади мурожаатномада. – Ўн олти йил аввал туман ва вилоят раҳбарияти қарори билан биз бўш ётган 30 гектарлик қўриқ ерни ўзлаштира бошлагандик... Биз қўлда ариқ қазиганмиз, ерни тошлардан тозалаганмиз, атрофни тўсиб чиққанмиз. Ер солиғини доимий равишда тўлаб турганмиз”.\nАризачилар номидан чиққан Ўлжабой Пўлатов, Собиржон Абданбоев ва Қуронбой Ҳамралиев мамлакат президентидан “30 гектарлик қўриқ ерни унга ишлов берган арслонбобликларга топшириш, жайтерекликлар томонидан етказилган зарарни қоплаш, зудлик билан салоҳиятли ва пулга сотилиб кетмайдиган комиссия тузиш ҳамда муаммони шу ернинг ўзида ўрганиб чиқиш бўйича” масалани ҳал қилишни сўраганлар. Бу ҳақда улар аввалроқ 2006 йилнинг июлида Жалолобод вилоят губернатори Искендербек Айдаралиев ва вилоят прокурори номига ёзган аризаларида ҳам сўрагандилар.\nАммо вилоят маъмурияти ариза ўзбек тилида ёзилгани учун уни рус тилида ёзиб беришни сўраб, орадан бир ярим ой ўтгач, аризани қайтариб юборганлар. С. Абданбаевга кўра, сентябрь бошида ариза қайтадан рус тилида ёзиб жўнатилган, бироқ арслонбобликлар вилоят раҳбарларидан жавоб ололмаганлар. “Губернатор ўринбосарларидан бири Ойбек этник ўзбек. Нима учун аризамизни унга бермадилар? Нима учун аризамизни бошқа тилда ёзиб беришни сўраб дарров қайтармадилар?” – дейди асабийлашиб Абданбоев.\nШундай қилиб, арслонбобликлар расмийлар томонидан қўллаб-қувватланаётган жайтерекликлар тайёр, узоқ йиллар мобайнида ўзлаштирилган ерларни тортиб олмоқчилар, деб ҳисоблайдилар. “Ўн олти йил аввал у ёққа ҳеч ким, айниқса, жайтерекликлар боришни истамагандилар, - дейди арслонбоблик Шароп Ҳожибоев. – Биз бу тошлоқ ерни экин майдонларига айлантирганимиздан кейин участкага эга бўлишни истаб қолдилар”.\nЖайтерекликлар эса ўз даъволарини Жайтерек ўрмончилигининг ташкил этилиши ҳақида қарор чиққани-ю унга мувофиқ равишда баҳсли участка энди уларга тегишли бўлиб қолгани билан асосламоқдалар. Улар “қўшимча яйловга катта эҳтиёж” сезганлари учун бу участкани яйлов айлантириш ниятидалар.\nЗўрлаш учун ким жавоб беради?\nАрслонбоблик Насиба Қўчқоровага кўра, 2006 йилнинг 26 май куни жайтерекликлар 150 киши ва вилоят маъмуриятидан келган комиссия аъзолари, милиция бошлиқлари кўзи олдида бир қизни калтаклаганлар. Бироқ, Қўчқоровага кўра, тегишли идораларга бир неча бор мурожаат қилинганига қарамай, айбдорлар жазоланмай қолаверган. Асрлонбобликларнинг таъкидлашларича, расмийлар ва ҳуқуқ-тартибот органлари “жайтерекликлар жиноятига нисбатан кар ва соқов” бўлиб олганлар.\nАйтиш жоизки, туман прокурори Расул Умаров кечикиб бўлса-да, бу ишнинг охирига етказди. Нохуш ҳодисадан тўрт ой ўтгач, у “жабрланувчининг аризасини йўқотиб қўйган” ТИИБ терговчисига нисбатан жарима солиш ҳақида маъмурий фармойиш ҳозирлаган. Ҳозир бу иш билан бошқа терговчи шуғулланаяпти.\nТоғликлар ўртасидаги зиддият шу йилнинг 27 августида чўққига чиқди. Ўша куни 40 ёшдан 55 ёшгача бўлган тўрт жайтереклик арслонбоблик мактаб ўқувчиси Н.ни калтаклаганлар ва номусига текканлар. Шундан сўнг “қўшниларнинг жинояткорона қилмишлари”дан анчадан буён жафо чекиб келаётган арслонбобликлар қаҳр-ғазаби ўз-ўзидан жайтерекликларнинг ҳаммасига қарши қаратилган. “Бу воқеадан кейин бу ердаги вазият янада қалтислашди. Агар бу муаммолар зудлик билан ҳал этилмаса, қишлоқларимиз одамлари ўртасида тўқнашув чиқиб кетиши мумкин”, деб ёзгандилар мурожаатнома муаллифлари маҳаллий расмийлар ва давлат раҳбарига. Айни пайтда жиноятчилар қўлга олинганлар, улар устидан тергов кетаяпти. Аммо бу ҳам мазкур қишлоқлар одамлари ўртасидаги муносабатларни яхшилашга ёрдам бермади.\nҚишлоқ ҳукумати бошлиғига кўра, қиз зўрланишининг Қарарт участкаси муаммосига мутлақо алоқаси йўқ. Аммо кўп арслонбобликлар бу уларни баҳсли ҳудуддан сиқиб чиқариш қасдида аввалдан ўйлаб пишитилган иш натижаси, деб ўйлашга мойиллар.\nЭндиликда жайтерекликлар калтакланишдан чўчишиб, у-бу нарса харид қилиш учун Арслонбобга тушишдан қўрқаяптилар. Арслонбобликлар Жайтерекда туғилиб ўсган келинларини ҳайдаб юборган ҳоллар ҳам бўлган.\nЗўрлаш юзасидан масаланинг ҳал қилинишини Жайтерек оқсоқоли Қурбаналиев ҳам, жайтерекликларнинг кўпчилиги ҳам қизни зўрловчига турмушга беришда кўрадилар. Қизнинг номусига тажовуз қилишда бош айбдор деб топилган Ҳ. қизга уйланишга тайёр, аммо қизнинг қариндошлари бунга қатъий қаршилик кўрсатаяптилар. Биринчидан, Ҳ. қизнинг отаси тенги одам, иккинчидан, у қиз отасининг дўсти бўла туриб, уни сотган. “Буни кечириб бўлмайди, - дейди жабрланган қизнинг холаси Асалхон Турғунова. – Агар зўравонларга енгилроқ жазо берилса, уларнинг қариндошлари билан ўлгунча олишамиз. Биз уларни ўлдиришга ва ўзимиз ҳам ўлишга тайёрмиз. Бу шармандаликка чидаб бўлмайди!”\nҲар иккала қишлоқдаги кўпчилик одамлар айбдорлар қаттиқ жазоланишини кутаяптилар. Кўпчилик, жумладан, маҳаллий расмийлар ҳам зўравонларнинг ўлим жазосига ҳукм қилинишини талаб қилаяптилар. Уларга кўра, бу каби ҳайвонона қилмиш тарихда бўлмаган. “Айбдорлар ёруғ жаҳонда яшамасликлари керак, - дея таъкидлайди қишлоқ ҳукумати котибаси Рислихон Умурзоқова. – Аёл сифатида мен мамлакатда ўлим жазоси бекор қилинмаслигини талаб қиламан. Уларга ўлим жазоси берилиши керак”.\nБаҳсли ҳудудга аслида ким хўжайин?\nҚишлоқ ҳукумати бошлиғи Ғофуржон Раҳмонқуловга кўра, Қарарт участкаси ҳалигача яйлов сифатида қайд этиб келинади, аммо арслонбобликлар кўп йиллардан буён ундан экин майдони сифатида фойдаланганлар. “1982 йилда бу участкани ноқонуний равишда ўзлаштириб олганлар, - дейди у, - аммо у шу кунгача яйлов сифатида қайд этиб келинади, яъни ер экин майдонлари тоифасига расман ўтказилмаган”. Шунга қарамай, Жайтерек ўрмончилиги кўп йиллар мобайнида арслонбобликлардан ижара пули олиб келади.\nБу пуллар қаерга кетишини ҳеч ким айтолмайди. Гарчи ўрмончилик раҳбарлари билан аввалдан учрашиш ҳақида келишиб олган бўлсак-да, уларни ўз жойларидан тополмадик. Жайтерекликларга кўра, “улар журналистлар билан гаплашмайдилар”. Бироқ биз ер ижарасидан тушган пуллардан қишлоқни ривожлантириш учун бир тийин ҳам ажратилмаганини аниқлашга муваффақ бўлдик. Жайтерек қишлоғи оқсоқоли Замирбек Қурбаналиевнинг қайд этишича, уч мингдан зиёд одам яшайдиган қишлоқда тез ёрдам ҳам йўқ.\nАснода, қишлоқ ҳукумати бошлиғи баҳсли ҳудудни жайтерекликларга беришга ваъда қилганини қатъан инкор қилди. У муаммони Жайтерек ўрмончилигини Арслонбоб ўрмон хўжалиги билан бирлаштириш орқали ҳал қилиш мумкин, деб ўйлайди. “Ўшанда бу масала ўз-ўзидан ҳал бўлади, - зеро унда битта раҳбар бўлади”. Қишлоқ аҳлининг калтаклашлар тўғрисидаги аризалари хусусида маҳаллий амалдор: “Бу ахир жиноий иш-ку. Муштлашишибди, ҳайвонларни уришибди... Буни ҳуқуқ-тартибот идоралари ҳал қилсинлар. Бунинг устига, айрим ҳодисалар ТИИБ, туман прокурори ва вилоят вакиллари иштирокида содир бўлган”, - деди.\nБу хўжаликда 1988 йилдан бери ишлайдиган ўрмончи Султон Неъматов Қарарт участкасини жайтереклар ери, улар ҳудудидаги ягона яйлов, деб ҳисоблайди. “У жойда ер бузилгани учун экин экиб бўлмайди, - дейди у. – Бунинг устига арслонбобликлар ўзбошимчаларча у ерда 26 та уй қуриб олганлар”. У махсус комиссия бу уйларни бузиш ва участкани қонуний эгаларига, яъни жайтерекликларга топшириш ҳақида қарор қабул қилган.\nЖайтерекликлар эса ўрмончиликнинг Арслонбоб ўрмон хўжалиги билан бирлаштирилишига мутлақо қаршилар. Аввал улар битта ўрмон хўжалиги таркибида бўлган пайтда 17 километр наридаги идорага бориш учун кўп вақт ва куч сарф этишга тўғри келарди, дейди Абдиллабек Бақашев.\nВилоят раҳбарлари тоғликлар эътирозига анча хотиржамлик билан ёндошмоқдалар. Муаммо билан таниш бўлган вилоят губернатори муовини Жаниш Қурбанов вилоят маъмурияти томонидан барча тегишли тузилмалар вакиллари кирган комиссия тузилганини маълум қилди. Муаммони ўз жойида ўрганган “комиссия баҳсли участка ноқонуний ўзлаштирилганлигини аниқлаган ва бу ерни яйлов сифатида тиклашни таклиф қилган. Мен бу таклифга розиман ва ҳеч кимнинг қонун бузишига йўл қўймайман”, - деди Жаниш Қурбанов.\nИкки қишлоқ аҳли ўртасидаги тўқнашув эҳтимоли хусусида губернатор муовини бу иш бўлмаслигини билдирди.\nАфтидан, бу масалага нуқта қўйишга ҳали эртага ўхшайди. Ушбу муаммо билан шуғулланувчи ҳуқуқ ҳимоячилари, агар расмийлар бу масалаларни биргаликда ҳал қила олмасалар, баҳор бошланиши билан икки қишлоқ ўртасида баҳсли ҳудуддан фойдаланиш бўйича қарама-қаршиликлар яна авж олишини қайд этмоқдалар.


Ўзбекистонликлар ой тутилишини кўра олишмайди\n19:14 / 23.03.2016\n23 март куни ой тутилиши кузатилади. У ярим соя ҳолатда бўлади. Шу боис уни пастдан туриб, оддий кўзлар билан кўриб бўлмайди. Бу ҳақда “Газета.uz” хабар бермоқда.\nОсмон ҳодисасини Осиё, Австралия, Шимолий ва Жанубий Америка, Тинч, Атлантика ва Ҳинд океани ҳудудларида кузатиш мумкин бўлади. Европа ва Африкада уни кузатиш имкони бўлмайди. Бу вақтда ой горизонт чизиғида бўлади.\nҲодиса Тошкент вақти билан 14:39 да бўлади. Унинг максимал фазаси 11:47 да, якуни эса 13:54 да бўлади.\nУлуғбек номидаги Астаномия институтининг “Газета.uz” нашрига берган хабарига кўра, Ўзбекистонда ойнинг чиқиши маҳаллий вақт билан 18:36 да бўлади ва биринчи дақиқаларда тоғли массивлар билан тўсилади. Шунингдек, об-ҳаво шароитини ҳисобга олган ҳолда ўзбекистонликлар учун ой тутилиши амалий жиҳатдан мумкин эмас.\nЎзбекистон аҳолиси 24 мартга ўтар кечаси ой тутилишини кузатиши мумкин


Камбағалларга уй қилиб берилган Андижондаги масжид (тўплам)\n- Ангренлик ўқитувчи: Ҳоким иккита болам билан уйдан ҳайдаб чиқарди. (ўзбек тилида видео)\n- Тадбиркор: Россияга кетайми, Қозоғистонга кетайми ëки ўзимни осайми? (ўзбек тилида видео)\n- Кўнгиллилар Сахароводаги маҳбусларга 644 кило мева етказиб берди. Москвада Тонг жаҳони ташкилоти фаоллари Сахароводаги Хорижликларни сақлаш марказида миграция қоидаларини бузгани учун сақланаётган муҳожирларга 70тадан ортиқ ёғоч қутиларда мева етказиб бердилар. (ўзбек тилида видео)\n- Ери тортиб олинган фермер аëл ҳоким ўнгида ҳушидан кетди. (ўзбек тилида видео)\n- Камбағалларга уй қилиб берилган Андижондаги масжид. (фотогалерея)\n- Ўзбек муҳожирлари II Жаҳон Уруши ҳақида нима билишади? (ўзбек тилида видео)\n- "Подвалимизни канализация суви босган, ҳожатхонамизда эса вентиляция йўқ" (ўзбек тилида видео)\n- Ўзбекистонда таровеҳ намози қандай ўтмоқда? (ўзбек тилида видео)\n- Ўзбекистонлик йигит орган ходимларининг қийноғидан сўнг ўзини осгани иддао қилинди. Андижон шаҳрининг Бектош Раҳимов маҳалласида яшайдиган 33 яшар Бекзодбек Юнусов 10 май куни уйининг омборхонасида осилган ҳолда топилган. (ўзбек тилида видео)\n- Ўзбекистонда энди ўзининг “Биг-Бен”, Эйфель ва Пиза қийшиқ минораси бор (фотогалерея)\n- Камбағалларга уй қилиб берилган Андижондаги масжид (фотогалерея)\n- Хотира ва қадрлаш куни: "Ўлмас полк", "Георгий лента"си ва вилоят ҳокими ижросидаги "Катюша". (ўзбек тилида видео)\n- Уй эгалари уйини бузишга келганларни тошбўрон қилди. (ўзбек тилида видео)\n- Москвада Рамазон чодири очилди. Ҳар йилгидек Рамазон чодири маданий-хайрия лойиҳаси Россия Мусулмонлар диний бошқармаси ва Москва шаҳар мэрияси ҳамда кўнгиллилар кўмагида очилди. Муфтий Равил Ғайнуддин ҳар йили чодир муайян мавзуга бағишланиши, жорий 2019 йилда у илм-фан мавзусига аталганини эълон қилди. (ўзбек тилида видео)\n- Самарқандда Катюша куйланди, ҳайкал пойига гул қўйилди, ҳарбий техникалар намойиш қилинди. (ўзбек тилида видео)\n- Тадбиркор: Ҳоким менга "Бизга тадбиркор керак эмас. Россияга бор" деб хонасидан чиқариб юборди. (ўзбек тилида видео)\n- Озодлик чемпион қиз уйида меҳмон бўлди. Спортнинг байдарка ва каноэда эшкак эшиш тури ўзбек аёллари орасида энди ривожланмоқда. Ўтган йилнинг кузида ёш байдаркачи Гулбаҳор Файзиева ҳалқаро олимпиадада Ўзбекистон учун илк олтин медални қўлга киритди. Озодлик чемпион қиз билан учрашиб, унинг уйида меҳмонда бўлди. (ўзбек тилида видео)\n- OzodLive: Тошкент ҳокими ва тадбиркор «дебати» «самосуд» деб баҳоланди; Чемпион қиз мукофотсиз қолди. (ўзбек тилида видео)\n- Фермер: Ерни қайтариш ҳақидаги аризани ҳокимият менинг номимдан ëзган (ўзбек тилида видео)


Туркманистон президентлигига номзодлар. Улар кимлар?\nТуркманистонда 11 февралга мўлжалланган президент сайловининг сайловолди кампанияси якуний босқичга кирди. Бу сайлов мустақил Туркманистон тарихида илк кўп номзодли сайлов экани билан эътиборлидир.\nПрезидент сайловида олти номзод қатнашади. 26 декабрь куни Ашхободда бўлиб ўтган Халқ маслаҳати қурултойида президент сайлови муддати ва унда қатнашадиган номзодлар тасдиқланган эди. Бир ойдан ортиқ давом этган сайловолди кампанияси чоғида номзодларнинг барчаси Туркманбоши юритган сиёсатни давом эттиришни ваъда қилиб келяпти.\nҚурбонқули Бердимуҳаммедов президент Сапармурод Ниёзов вафот этгандан бир неча соат кейин унинг вазифасини вақтинча бажаришга киришган эди. Кўпчилик президент сайловида айнан Қ.Бердимуҳаммедов ғолиб чиқишини тахмин қилмоқда. Касби тиш доктори бўлган бу шахс С.Ниёзов даврида соғлиқни сақлаш вазири бўлиб ишлаган.\nҚ.Бердимуҳаммедов ўзининг сайловолди кампанияси давомида Туркманистоннинг маориф тизимини қайта тиклашни ваъда қилган.\n“Мамлакатимиз университетларида талабаларга халқаро даражада билим берилади. Керак бўлса, дунёнинг энг яхши олий ўқув юртлари ўқитувчилари, олимлари ва мутахассисларини олиб келиб талабаларимизга билим берамиз”, – деди Қ.Бердимуҳаммедов.\nТуркманистондаги давлатга қарашли ахборот воситалари асосий эътиборни барча номзодларга эмас, президент вазифасини вақтинча бажараётган Қ.Бердимуҳаммедовга қаратган.\nМарказий сайлов комиссияси раиси Мурот Карриевнинг сайловда Қ.Бердимуҳаммедовнинг ғалабага эришиши учун “бор имкониятни ишга солиши” ҳақида берган баёноти халқаро кузатувчилар хавотирини кучайтирди.\nТуркманистонлик таҳлилчилардан бири президентликка даъвогар бошқа беш номзодни қариндошларидан бошқа ҳеч ким танимаслигини айтди.\nНомзодлардан бири Аширниёз Поманов Каспий денгизи соҳилидаги Туркманбоши (собиқ Красноводск) шаҳри ҳокими бўлгани учун оммага бир қадар таниш. 200 минг аҳолига эга шаҳарга 2005 йилдан бери ҳокимлик қилиб келаётган 44 ёшли А.Помановнинг сайловолди дастуридаги асосий масалалардан бири Туркманистонга сайёҳлар оқимини кўпайтиришдан иборат.\n“Мен икки йилдан бери Туркманбоши шаҳри ҳокими лавозимида ишлаяпман. Ёз фаслида шаҳарга келаётган сайёҳлар сони йилдан-йилга кўпаймоқда. Уларнинг шароитини яхшилаш давлат вазифаси ҳисобланади. Бу ерга хорижликлар келиши мумкин. Туризм саноати ривожлантирилиши лозим. Давлатга айнан туризмдан даромад келиши керак”, – дейди А.Поманов.\nАшхобод ташқарисидаги 40 минг аҳолига эга Ободон шаҳрига 2005 йилдан буён ҳоким бўлган 46 ёшли Ўрозмурод Гаражаев Туркманистон президенти лавозимига даъвогарлик қилаётган номзодлардан бири. Касби муҳандис бўлган Ў.Гаражаев советлар даврида коммунистик партиянинг мафкура бўлимида ишлаган. У сайловолди кампанияси давомида эътиборни иқтисодий масалаларга қаратди.\n“Барча чоралар бозор иқтисодиёти ва хусусий тадбиркорликни ривожлантиришга қаратилган бўлиши лозим”, – деди Ў.Гаражаев.\nПрезидентликка номзодлардан яна бири 51 ёшли Эшонқули Нуриевдир. 2005 йил декабрдан буён Туркманистон газ саноати ва минерал ресурслар вазири ўринбосари лавозимида ишлаб келаётган Э.Нуриев сайловолди кампанияси давомида сайловчиларга иқтисодиётни яхшилаш ва Туркманистонни иқтисодий изоляциядан чиқаришни ваъда қилди.\n“Мен хусусий ишлаб чиқаришни қўллаб-қувватлашга, мамлакат иқтисодиёти глобал иқтисодиётга қўшилишига, мамлакат валюта захирасини кўпайтиришга, камомад бўлмаган сердаромад бюджет ишлаб чиқишга ва маҳаллий пул бирлиги қадрини оширишга жиддий эътибор қаратаман”, - дея баёнот берган эди Э.Нуриев.\nТошҳовуз вилояти ҳокимининг биринчи ўринбосари 59 ёшли Омонниёз Отажиков ҳам президентликка давогарлик қилмоқда.\n“Дастуримнинг асосий йўналиши деҳқончиликни севган одамларга ерни хусусий мулк қилиб бериш, ер эгалари ҳуқуқларини ҳимоя қилиш ва тадбиркорликка кенг йўл очишдан иборат”, - деди у сайловчилар билан учрашувда.\nТуркманистон президенти лавозими учун курашаётган номзодлардан яна бири Лебоп вилоятининг Қорабековул тумани ҳокими Муҳаммадназар Қурбоновдир. Сайловолди кампанияси давомида у Туркманистон ёшларини иш билан таъминлаш ва уларнинг шароитини яхшилашга ваъда берди.\nТуркманистондаги президент сайлови халқаро талаблар даражасида бўлмаслиги кутилмоқда. Шунга қарамай, Европада хавфсизлик ва ҳамкорлик ташкилоти кузатувчилари Туркманистонга етиб келган.\n11 февраль куни Туркманистонда ўтказиладиган президент сайловининг дастлабки натижалари эртаси кун эълон қилиниши кутилмоқда.


Ulugbek | Notiq.uz | Страница 11\nВсе публикации : Ulugbek\nAsl va nasl\nАфсуски, жаҳонда хирадмандларнинг Фарзандлари бору эмас хирадманд. Отада одобу билим бўлса ҳам, Ундан насибасиз қолибдур фарзанд. Абу Абдуллоҳ Рудакийнинг шу рубоийси сабаб дилдан кечган туйғулар сизга ҳам бегона бўлмаса керак. Фарзанд шажаранинг давомийлиги ва наслнинг боқийлигига мезон экани рост. Демакким, у ота-онанинг юзи, маҳалланинг обрўйи, қолаверса, у таълим олган, фаолият кўрсатган масканнинг шарафи ҳамдир. Рудакий ана…\n12.06.2013 Оставить комментарийMunosabatОт: Ulugbek\nIkki dunyo ochqichi\nШу оддий кўз билан боқмагил,балки,\nДунё дарё эрур яхши ишингдан,\nКема ясаб ўтгил, нари томонга.\nДунё «икки эшикли сарой»га қиёс қилинади. Биридан кириб, иккинчисидан чиқиб кетиш масофаси бу умрдир. Кимдир ўша умр манзилида эзгу ва хайрлик ишларни қилишга улгурса, кимдир номақбул юмушлар билан шуғулланиб умргузаронлик этади. Икки дунё сир-асрори ва моҳиятини англаш ишқи бу илмдир.\nUrush — umr egovi\nЭй ғофил, ўйлама дунёда сенинг, Қисматингни халлоқ айлаган уруш. Ўзи-ку умримиз жуда ҳам қисқа, Яна қисқартирмоқ бу қандай юмуш? Одамзот яралибдики, низо, нифоқ, жанжалу урушларга тарих шоҳид. Эзгулик ва ёвузлик ўртасидаги шиддатли уруш «дам қалам билан, дам қилич билан» бардавом. Машриқу мағрибзаминда эзгулик руҳи Хурмуз (Ахура Мазда), ёвузлик руҳи эса, Аҳриман (Ангра Маню) деб эътироф…\nҚайси тилда кўрсатув олиб боришдан қатъий назар, ўша тилнинг софлиги, бойлиги бошловчи нутқида акс этади\n02.06.2013 Оставить комментарийNotiqlik san'ati va nutq mahoratiОт: Ulugbek\nНутқ бойлиги фикрни равон, жозибали, эътиборли қабул қилинишига замин ҳозирлайди.\nТелерадионутқнинг бу хусусияти томошабиннинг эътиборини тортиши, қизиқтириши, унда ҳис-ҳаяжон уйғотиши билан алоқадор\n“Чин сўз — мўътабар, яхши сўз — мухтасар”. Алишер Навоийнинг бу ҳикмати нутқнинг муҳим сифатларидан бири қисқалик ҳақида\nЖўялилик қайсидир маънода нутқнинг бошқа хусусиятларининг самарасини сўзловчи ва қабул қилувчи ўртасидаги муносабатни, ҳолатни англатади\nЮқорида кўриб ўтилган нутқий сифатлар билан бевосита дахлдор бўлган омиллардан бири нутқнинг таъсирчанлигидир. Телебошловчи билан телетомошабин орасидаги мулоқот қанчалик таъсирли бўлса, кўрсатув шунчалик мазмунли, самарали бўлади.\nТелерадионутққа хос бўлган, юқорида кўриб чиққанимиз аниқлик ва тўғрилик сифатларисиз нутқнинг мантиқийлигини тасаввур этиш қийин.


Тошкент ва Пекин ҳамкорликни мустаҳкамламоқчи\nЎзбекистон ва Хитой ўртасидаги илиқликни икки давлат раҳбарлари учрашувларида ҳам кузатиш мумкин.\n20 сентябр куни Ўзбекистонга Умумхитой халқ вакиллари йиғини доимий қўмитаси раҳбари У Банго бошчилигида парламент делегацияси ташриф буюради.\nРегнум ахборот агентлигининг Олий Мажлис Сенатидаги манбаси таянган ҳолда хабар қилишича, мазкур ташриф доирасида хитойлик депутатларнинг Олий мажлис ҳар икки палатаси вакиллари билан учрашув ва музокаралар ўтказиши ҳамда Самарқанд шаҳрини зиёрат этиши режаланган.\n- Учрашувлар чоғида икки мамлакат парламентлари ўртасидаги ҳамкорликни кенгайтириш ва мустаҳкамлаш, парламентлараро алоқаларни янада ривожлантириш бўйича конкрет тадбирлар, қонун чиқариш ва буни назорат қилиш фаолияти бўйича тажриба алмашиш каби масалалар, шунингдек, икки томонни қизиқтирган долзарб муаммолар муҳокама қилинади, - дея иқтибос келтиради ўз манбасидан Регнум.\nМаълумотларга кўра, Сенатдаги музокаралар якунида Олий мажлис юқори палатаси ва Умумхитой халқ вакиллари йиғини ўртасида ҳамкорлик ҳақида меморандум имзоланиши режалаштирилмоқда.\nЖорий йилнинг июл ойида Олий Мажлис Сенатининг раиси Илгизар Собиров расмий ташриф билан Хитой халқ республикасига борганди. Бир ҳафта давом этган мазкур ташрифда Илгизар Собиров Умумхитой халқ вакиллари йиғини доимий қўмитаси раҳбари У Банго, Хитой Халқ Республикаси давлат кенгаши бош вазир ўринбосари Ли Кэцян ва бошқа расмийлар билан учрашганди. Учрашувларда икки мамлакат парламентининг барча соҳаларда, шу жумладан, стратегик аҳамиятга молик йирик объектлар қурилишида ҳамкор қилиш учун қонунчилик базасини таъминлаши хусусида сўзлашилгани матбуотга маълум қилинганди.\nХитой Ўзбекистоннинг йирик иқтисодий ҳамкорларидан бири бўлиб ҳисобланади. Маълумотларга кўра, 2010 йилда иккитомонлама товар айланмаси ҳажми 2,48 миллиард АҚШ долларини ташкил қилган. Ҳозирда Ўзбекистонда Хитой иштирокидаги сармоя билан ишловчи корхоналар сони 200 дан ошган. Қиёс учун: 2005 йилда бундай корхоналар сони 83 та эди.\nКузатувчиларга кўра, Ўзбекистоннинг Хитой билан алоқалари 2005 йилги Андижон воқеалари ортидан Пекин расмий Тошкент позициясини қўллаганидан сўнг кучайган.


Бедаво касалликни аниқлашнинг янги усли топилди\n28 октябр 2021, Тошкент вақти: 13:09\nБелгиялик олимлар хотира муаммосига учраган беморлар Альцгеймер касаллигига чалиниши ёки чалинмаслигига аниқ ташхис қўйишнинг янги услубини ишлаб чиққанларини айтмоқда.\nОлимларга кўра, умуртқа суюқлигидаги оқсил миқдорини текширишга асосланган янги услуб шу пайтгача бедаво ҳисобланган касалликни давалашда янги имкониятларни очиши мумкин.\nБу маълумот АҚШда чиқадиган машхур “Нейрология архивлари” номли илмий журналда чоп этилди.\nАльцгеймер касаллиги асосан кекса одамларда учрайди.\nКасаллик одатда унинг аломатлари кўзга ташланишидан тахминан 10 йил олдин бошланган бўлади.\nАльцгеймер аниқ экани маълум бўлган пайтда касалликнинг мияни шикастлаган қисмини даволаш имкони қолмайди.


Ўзбекистонда вазирликлардан бирида ишловчи 84 нафар ходим 22 кун меҳмонхонада яшагани учун салкам 1 млрд тўланди\nЎзбекистонда вазирликлардан бирида ишловчи 84 нафар ходим 22 кун меҳмонхонада яшагани учун салкам 1 млрд сўм тўланди. Бу ҳақда ОАВда хабарлар тарқалди.\nМаълум бўлишича, Инвестиция ва ташқи савдо вазирлигининг 84 нафар ходими 22 кун давомида пойтахтнинг Inter Hotel (собиқ Intercontinental) меҳмонхонасида 22 кун яшаган. Уларга меҳмонхонада яшаш, уч маҳал овқат ва анжуманлар залидан фойдаланилгани учун 918 миллион 677 минг 500 сўм тўланган. Ҳар бир ходимга меҳмонхонадаги бир кун учун 515 минг сўм тўланган. Анжуманлар залининг 22 кунлик ҳақи эса 77 миллион 402 минг сўм бўлган.\nХодимлар айнан нима сабабга кўра меҳмонхонада яшаганликлари очиқланмаган. Таъкидлаш жоиз, Ўзбекистонда кучайтирилган карантин вақтида айрим муассасаларда ишловчи ходимлар ишхонадан уйларига коронавирусни ташиб келмасликлари учун меҳмонхонадан ишлашга мажбур бўлган.\nНотаниш 15 ноябр 2020 04:10\nУша мехмонхона хам вазирликдаги бирортасиникидирда,куйнимдан тукилса кунжимга\nДангал 16 октябр 2020 22:23\nООО мазза килишгандир кунига ярим миллиондан жамол тугри айтган гишт каллалар дубайдаги Шайх булингларай ноинсофлар\nСурхон 15 октябр 2020 19:44\nЯахши. Булиб.кетади.вахимага.урин.йук.биз.узбек миз.факат.карсак.чалишдан.бошка.нарсани.билмаймиз.бизи.халк.кар.ва.саков.\nЖамол 14 октябр 2020 23:34\nДавлат пулини толон торож килиш бу. Хамма маъсулларни жавобгарликка тортиш керак. Бир тийинга киммат вазирлик ходимларини нега шу мехмонхонага жойлаштиришган? Хамма ходимлари тупой, ноинсоф, гишт калла\nНозима 14 октябр 2020 22:55\nТекин пул булгандан кейин Нима фарки бор кистасидан туланганда хаётда мехмонхонада яшамас эди\nИЛХОМЖОН 14 октябр 2020 22:19\nУзларига битта дом сотволишмабтида бирйула.Узи уша одамлар шунча пулга лойик иш килишармикин деб сурагани уяласан.\nКимсан 14 октябр 2020 20:00\nБюджет пулидан 84 нафар ялло килса килибдида нима давлат хазинаси камаярмиди.ноинсофлар\nБахтиёр 14 октябр 2020 19:25\nШунча пул бехудага кетибти , чунки барибир касал булади хаммаси\nЎзбекистон янгиликлари » Иқтисодиёт » Ўзбекистонда вазирликлардан бирида ишловчи 84 нафар ходим 22 кун меҳмонхонада яшагани учун салкам 1 млрд тўланди


Прага мусулмонлари Charlie Hebdo ҳужумини қоралаб, намойиш ўтказди\n09 март 2021, Тошкент вақти: 16:17\n10 январь куни Чехия мусулмонлари Прага шаҳридаги бош майдон – Вацлав майдонида Париждаги Charlie Hebdo сатирик журналига ҳужумни қоралаб, намойиш ўтказдилар. 100 чоғлиқ намойишчи қўлларида “Террорнинг дини йўқ!”, “Мен мусулмонман, террорчи эмас!”, “Charlie Hebdo террор қурбони бўлди, полициячи Аҳмад ҳам!” дейилган шиорларни тутиб, терроризмнинг Исломга тенглаштирилишига норозилигини билдирдилар.\nПрага марказига йиғилган 100 дан ортиқ мусулмон 7 январь куни Париждаги Charlie Hebdo сатирик журналига уюштирилган ҳужумни қоралади ва ушбу ҳужум қурбонлари яқинларига ҳамдардлигини изҳор қилди.\nНорозилик чиқиши ташкилотчиларидан бири – Мусулмон талабалар иттифоқи аъзоси Удай Забадий бу террор, нафақат Ислом, балки ҳеч бир динга алоқаси йўқ, деб таъкидлади:\n- Биз Чехияда яшовчи мусулмонлар Charlie Hebdo журналига уюштирилган ҳужумни қоралаймиз. Бу террор ҳужумининг динга ҳам, бирор маданиятга ҳам алоқаси йўқ. Биз Парижда ўлдирилганларнинг оила-аъзоларига таъзиямизни изҳор қиламиз, жароҳат олганларнинг эса тезроқ соғайиб кетишини тилаймиз, - дейди Удай Забадий.\nБу акцияга таклиф қилинган исломшунос олимлар ҳам йиғилганлар олдида чиқиш қилиб, кейинги пайтларда террор ҳужумини қилаётган шахсларнинг Ислом номидан жиноят қилишини қораларкан, Ислом динининг зўравонликнинг ҳар қандай турига қарши экани ҳақида нутқ сўзладилар.\nЧехия Европанинг мусулмонлар энг кам бўлган давлатларидан биридир. Аммо, ўтган бир йил ичида бу давлатда Исломофоб гуруҳлар ҳаракати кучайди. Бундан ташқари, мамлакат сиёсатчилари, жумладан, парламент аъзоларининг Исломга қарши баёнотлари янграмоқда.\nБундай баёнотлар сирасида "Сотиб олинган ҳар бир кабоб паранжига бир қадам яқинлашувдир" ёҳуд “Ҳар бир террорчи мусулмондир!” кабиларни тилга олиш мумкин.\nВацлав майдонида мусулмонлар тинч норозилик акциясини ўтказган кунда ҳам исломга қарши гуруҳлар вакиллари ўз норозилиги акс этган палакат билан алоҳида пикет ўтказдилар. Уларнинг қўлларидаги плакатда “Сатирачи журналистилар Муҳаммад истаги билан ўлдирилди” мазмунидаги шиор битилган эди.\nКарлов университетининг тиббиёт факультетида таҳсил олаётган Сулаймон Рашид бундай тасаввурни ёлғон, деб қоралар экан, шундай дейди:\n- Афсуски, Чехиядаги баъзи сиёсатчилар Исломга қарши позицияни тутиб, бундан ўз сиёсий манфаатлари йўлида фойдаланмоқда. Сиёсий лидерларнинг бундай масъулиятсизлиги Исломга эътиқод қилган фуқароларга турли тамғаларнинг ёпиштирилишига сабаб бўлмоқда. Аслида Ислом тинчлик, раҳмдиллик ва муроса динидир, ҳеч бир зўравонликнинг Исломга алоқаси йўқ, - дейди Сулаймон Рашид.\nРасмий маълумотларга кўра, Чехияда 3 ярим-4 минг мусулмон бор. Уларнинг асосий қисми пойтахт Прага шаҳрида яшайди. Шунча мусулмон номидан намойишга чиққан фаоллар Чехия ҳукумати вакиллари ва сиёсатчиларни мамлакатда исломга қарши кайфият, мусулмонлар ва бошқа дин вакиллари ўртасида зиддиятни кучайтирувчи сиёсатдан тийилишга чақирди.\nШунингдек¸ 8 январ куни Прагага йиғилган исломшунослар ҳам Парижда амалга оширилган террористик ҳаракатни қоралашган эди.


Ҳар қайси миллатнинг ўзига хос маънавиятини шакллантириш ва юскалтиришда ҳеч шубҳасиз, оиланинг ўрни ва таъсири беқиёсдир. Чунки, инсоннинг энг соф ва покиза туйғулари, илк ҳаётни тушуниши ва тасаввурлари биринчи галда оила бағрида шаклланади. Боланинг феъл атворини, табиати ва дунёқарашини белгилайдиган маънавий мезон ва қарашлар, яхшилик ва эзгулик, олийжаноблик ва меҳр-оқибат, ор-номус ва андиша каби муқаддас тушунчаларнинг пойдевори оила шароитида қарор топиши табиийдир. Чунки, ҳаётнинг ҳақиқий тарбияси оиладан бошланади. Унда қариндошчилик, маҳалла ва жамият билан узвий боғланиш кишилар онгида ривожланиб, ўз ифодасини топса, демакки, бу давлат таянчидир.\nЎзбекистон Республикаси Вазирлар Маҳкамасининг 2003 йил 25 августдаги 365-сонли қарори билан тасдиқланган “Никоҳланувчи шахсларни тиббий кўрикдан ўтказиш ҳақида”ги Низомнинг туб моҳиятини ҳар бир ота-она, ҳар бир фуқаро, қолаверса ҳар бир кекса ва ёш билиши шарт. Соғлом оилани шакллантириш учун керакли шароитлар яратиш, ирсият билан боғлиқ касалликларни олдини олишга қаратилган. Туманда фаолият олиб бораётган ФҲДЁ бўлими қошидаги “Оила дорилфунуни”, касб-ҳунар коллежларидаги “Ёш оила қурувчилар мактаби” курсларида ўтилаётган машғулотларнинг ташкил этилишидан асосий мақсад, ёшларга соғлом оила жисмоний, маънавий соғлом ёшлар бирикуви эканлигини уқдиришдир.\nШунингдек, жойларда ташкил этилаётган тадбирларда кексалик гаштини сураётган отахону-онахонлар билан учрашувлар, давра суҳбатларида уларнинг босиб ўтган ҳаёт йўлини ибрат мактаби қилиб ёшларга кўрсатамиз. Ахир, улар шу ёшгача турмушнинг озмунча машаққату қийинчиликларини тотишмаган, қаҳатчилик ва қимматчиликнинг азобини кўришмаган дейсизми? Урушнинг қора кунларини бошидан кечирган, бироқ. ҳеч қачон нолишмаган. Ҳар қандай шароитда ҳам фарзандларини тарбиялаб набира, абирали бўлишган. Улар билан суҳбатлаша туриб, иродасига қойил қоласиз.\nГуруч курмаксиз бўлмайди, деганларидек баъзан арзимас сабаблар билан ажралиб кетаётган оилаларни кўриб, дилингиз вайрон бўлади. Кимдир қайнонасидан, яна кимдир хиёнатдан, кимдир кашанда эридан нолийди.\nОиланинг вайрон бўлишини қандай изоҳламайлик, биринчи зарбани норасида бегуноҳ бола олади. Бу унинг тарбиясига, руҳиятига қаттиқ таъсир кўрсатади. Она меҳрини ҳеч ким бера олмаганидек, отанинг ўрнини ҳам ҳеч ким боса олмайди. Шунинг учун бундай ҳолат бўлмаслигини олдини олиш, ёшларни ҳаётга тайёрлашга жиддий эътибор бериш зарур. Бу ишда албатта ота-она шахсан ибрат бўлмоғи лозим.\nМуаллиф: Н.Жаҳонов, Пешку тумани ФҲДЁ бўлими мудири в.б.


Ўзбекистонда Colin’s ва Levi’s брендидаги жинсилар ишлаб чиқарилиши мумкин – КУН УЗ\nГлавная / Иқтисодиёт / Ўзбекистонда Colin’s ва Levi’s брендидаги жинсилар ишлаб чиқарилиши мумкин\nAnonymous 18.06.2019\tИқтисодиёт Comments Off on Ўзбекистонда Colin’s ва Levi’s брендидаги жинсилар ишлаб чиқарилиши мумкин 15 Показы\n14 июнда Олмалиқда Vintage Denim қўшма корхонаси ўз ишини бошлади, деб хабар берди “Ўзбектўқимачиликсаноати” уюшмаси матбуот хизмати.\nМатбуот хизмати маълумотларига кўра, корхонада жинсидан кийимлар ишлаб чиқариш учун 130 та тикув машинаси ва бошқа юқори технологик қурилма ўрнатилган. Корхонанинг ишлаб чиқариш қуввати ойига 150 мингдан кўпроқ жинси шим ва жемперга тенг.\nТаъкидланишича, фабрика иш бошлагандан бери 250 дан кўпроқ одам доимий иш билан таъминланган. “Корхона нафақат жинси шим, балки жемперлар ҳам ишлаб чиқаради. Жинси маҳсулотларга нархлар импорт маҳсулотларга нисбатан рақобатбардош бўлади. Маҳсулотнинг бир қисми экспорт қилинади”, дейилган уюшма хабарида.\nШунингдек, корхона хорижнинг етакчи жинси брендлари Colin’s, Levi’s ва LC Waikiki билан маҳсулот ишлаб чиқариш бўйича музокаралар олиб бораётгани маълум қилинди. Айни вақтда корхона De facto бренди билан ҳамкорлик қилмоқда.\nПред. «Бу ечим эмас». Бош прокурор ўринбосари ўлим жазоси белгилаш билан коррупцияга қарши курашиб бўлмаслиги ҳақида гапирди\nСледующая «Челси» Фрэнк Лэмпард билан 3 йиллик шартнома бўйича келишиб олди\nУкраина прокуратураси собиқ президентга 15 йиллик қамоқ жазоси сўради


Наманганда талабалар мажбуран фаррошга айлантирилмоқда « Ўзбекистон Халқ Ҳаракати\nНаманганда талабалар мажбуран фаррошга айлантирилмоқда\n06 March 2014 - 10:15\nНаманган Давлат университети(НамДУ) талабалари баҳорнинг илк кунидан бошлаб кўча тозалаш ва хиëбонларни ободонлаштиришга сафарбар қилинди.\n– Бугун ҳам охирги пара дарс бекор қилинди. Ҳаммамизни кўп қаватли уйларнинг олдини тозалашга юборишди. Соат иккидан олтигача эгилиб, фаррошлик қилдик, – дейди Азимжон.\nОзодлик билан микрофонсиз гаплашган Наманган Давлат университетининг бир нечта талабаси ҳам ўзларини “текин мардикор”га айлантирилганидан шикоят қилишди.\n– Ҳамма бизга иш буюрди. Темир-терсак ва тахталарни бинодан ташқарига елкамизга ортиб ташидик. Энг жаҳлим чиққани – дам олиш куни ҳам бизни ишлатишди. Суратдагилар – ҳақиқий усталар. Улар ўзлари ишлаш ўрнига бизни ишлатишди. Иш жойига келиш учун йўлкира ҳам, тушлик учун пул ҳам бизнинг ҳамëндан чиқяпти, – дейди суҳбатдош.\n– Дарсларни ўқитмай, ҳашарга ҳайдаяпти. Иккинчидан, кўчатларни ҳам ўз пулимизга сотиб оляпмиз. Бир кўчатнинг нархи – 20 минг сўм. НамДУ талабаларининг бир қисми ўтган шанба куни ҳашарда иштирок этди, қолган қисми тўрт этажли бешта уйдан иборат ëтоқхона ҳудудини тозалашга юборилди¸ – дейди наманганлик талаба.\n– Улар олдиндан бу ишни талабалар зиммасига юклаб қўйган, – дейди Азимжон.


Халқаро янгиликлар, 02 феврал 2006\n19 сентябр 2019, Тошкент вақти: 19:53\nБритания ташқи ишлар вазири Жэк Строуга кўра, Афгонистоннинг 5 йиллик келажагини аниқлаш борасидаги Лондон конференцияси халқаро ҳамжамиятнинг Афғонистонга ёрдам бериш амалиётини давом эттирилишини кўрсатди.\nСтроу: “Баҳсу мунозараларнинг кенг қамровлиги халқаро ҳамжамиятнинг афғон халқини қўллаб-қувватлаш борасида қатъий қолаётганини кўрсатмоқда”.\nАмерика Қўшма Штатлари ва Британия Афғонистон учун қўшимча 2 миллиард АҚШ доллари миқдорда молиявий ёрдам беришни ваъда қилди.\nАфғонистон президенти Ҳамид Карзайга кўра, 60 донор давлатининг умумий молиявий ёрдам ваъдаси 5 миллиард АҚШ долларига етиши мумкин. Лондондаги анжуман сўнггида Афғонистон ва халқаро жамоатчилик ўртасидаги муносабатларни белгилаб берадиган 15 саҳифалик Лондон Шартномасининг имзоланиши кутилмоқда.\nМиср расмийсига кўра, қуролли Ҳамас гуруҳи зўравонликдан воз кечиб, Исроилни тан олган тақдирдагина, Фаластин раҳбари Маҳмуд Аббос уларга ҳукумат тузишни таклиф қилиши мумкин.\nҚоҳирада Маҳмуд Аббос билан учрушувдан сўнг Миср махсус хизмати раҳбари Умар Сулаймон ана шундай баёнот билан чиқди.\nМаҳмуд Аббоснинг ўзи эса, бу борада ҳеч қандай баёнот бермади. Аббос Фаластинда янги ҳукумат ташкил этиш масаласини мухокама қилиш учун Ҳамас раҳбари билан 3 феврал куни учрашишни режалаштирган.\nИсроил давлатини тан олишни истамаётган Ҳамас қуролли гуруҳи ўтган ҳафта мамлакатдаги демократик сайловларда ғалаба қозонди. Айни пайтда, гуруҳ ўз сиёсатини ўзгартиш ниятида эмаслигини билдирмоқда.\nЯқин Шарқдаги тинчлик жараёнининг асосий қатнашчилари АҚШ ва Европа Иттифоқи Ҳамас гуруҳи зўравонликдан воз кечиб, Исроил давлатини тан олмаса, Фаластинга бериладиган ёрдам пулини қисқартириш билан таҳдид солишмоқда.\nТожикистон фавқулотда вазиятлар вазирлигининг хабар беришича, Тожикистон Ғарбида содир бўлган қор кўчкиси оқибатида 20 нафар фуқаро нобуд бўлди.\n31 январ куни Жирғитол вилоятидаги қишлоқлардан бири қор қўчкиси остида қолди.\nРоссия жанубидаги Ингушетия республикасининг Олий суди икки йил аввал қонли босқинчилик амалиётини содир этганликда айбланган 4 нафар чечен миллатига мансуб фуқарони 17 йиллик қамоқ жазосига ҳукм этди.\nТўртала судланувчи ҳам 2004 йилда Шамил Басаев бошчилигида қуролланган чечен бўлгинчилари таркибида, Ингушетия маъмурияти биносига, милиция бўлимига ҳужум қилганликда айбдор деб топилди. Мазкур босқинчилик амалиётлари оқибатида 79 кини ўлдирилган, 104 нафар фуқаро яраланган эди.\nРоссия президенти Владимир Путин бугун Кремлда катта матбуот анжумани ўтказди.\nЖурналистларнинг турли саволларига жавоб берар экан Путин жумладан Андижон ваоқелари юзасидан ҳам фикр билдирди.\n“Биз Андижонда нима содир бўлганини сиздан кўра яхшироқ биламиз. Биз Андижонда юз берган ҳунрезликлар сабабчиларни ким¸ улар қачон¸ қаерда ва қай миқдорда тайëрлаганидан ҳам хабардормиз. Бу билан Ўзбекистонда муаммолар борлигини инкор этмаяпмиз. Лекин айни пайтда Россия Ўзбекистонда муаммолар кўплигидан ўзи учун фойдаланишни истисно қилади “, - деди Путин.\nБағдоднинг турли нуқталарида номаълум тарзда ўлдирилган 15 кишининг жасади топилди.\nИроқ полициясига кўра¸ ўлдирилганларнинг ўн бир нафари ëш йигитлар бўлган.\nУлар танасида қийноқ ва ўқ излари борлиги маълум бўлди.\nПолицияга кўра¸ жасадлар юк машинаси ичидан топилган.\nАйни вақтда¸ Ироқ пойтахтида бир полициячи ҳам ўлдирилди.\nАҚШ киноакадемиясининг Оскар мукофотига номзодлар аниқланди.\nЭнг яхши бадиий филм номинациясида "Букри тоғ"¸ "Капоте"¸ "Тўқнашув"¸ "Мюнҳен"¸ "Ҳайрли тун¸ омад сизга "филмлари рақобатлашади.\n"Букри тоғ" филми бирданига саккиз номинация бўйича номзод бўлди.\nРасмий Теҳрон ўз ядровий дастури ҳақидаги маълумотларни БМТ хавфсизлик кенгашига тақдим қилишга зарурат ва қонуний асос йўқ деб ҳисоблайди.\nЭрон делегацияси раҳбари Али Ларижоний ЕИ билан мунозаралар пайтида мана буларни билдирди.\n”Биз ЕИга аъзо давлатларга ¸ бу муаммони фақат жиддий ва конструктив мулоқот йўли билангина ечиш зарурлигини собитлик билан тавсия қиламиз. Ҳали-ҳам мулоқот учун эшиклар очиқ. Бу масалани БМТ ҳавфсизлик кенгашига ўтказиш дипломатияни боши берк кўчага тиқиб қўйган бўлар эди. Бундан бирор ҳайр чиқмайди."\nЭрон ядровий дастури масаласини БМТ ҳавфсизлик кенгаши муҳокамасига қўйилиши АҚШ¸ Британия¸ Франция¸ Россия ва Хитой Ташқи Ишлар Вазирлари маърузаларида таъкидланди. Айни пайтда улар бу масала муҳокамаси мартгача кечиктирилишини ҳам айтиб ўтдилар. Март ойида Халқаро атом энергияси агентлигининг мажлиси Эрон ядровий дастурига бағишланади.\nЛондонда Афғонистонга ëрдам бериш бўйича халқаро анжуман ўтмоқда.\n70 дан ортиқ давлат вакиллари иштирокидаги бу конференцияда беш йилга мўлжалланган Афғонистонни қайта тиклаш истиқболлари муҳокама қилинмоқда.\nБу режага кўра Афғонистон давлат бошқаруви ва хавфсизлик тизими ислоҳ қилинади.\nАнжуманда Афғонистонга ëрдамнинг асосан иқтисодиëт ривожи ва наркотикларга қарши курашга қаратилиши зарурлиги қайд қилинди.\nТадбирда сўзга чиққан АҚШ Давлат котиби Кондолиза Райс мана буларни гапирди:\n"Афғонистонга беражагимиз нақд бўлган олти миллиард доллар ëнига яна қўшимча қўшилишини хурсандлик билан маълум қиламан.\nАҚШ президенти Жорж Буш мамлакат Конгрессидан Афғонистон ҳалқи учун яна бир миллиард юз миллион маблағ сўрамоқчи."\nАнжуманда сўзга чиққан Британия Бош вазири Тони Блэр ҳам Афғонистонга бериладиган ëрдамдан гапирди.\n"Бу анжумандан мақсад ¸ Афғонистонга ëрдам бериш юзасидан келишувни имзолашдир.\nМенинг мамлакатим келаси уч йил мобайнида Афғонистонга беш юз миллион фунт миқдорида ëрдам бериш мажбуриятини олади. Ëрдам нафақат молиявий¸ балки ҳарбий соҳада ҳам бўлади."\nЯқин шарқ тўртлиги деб ном олган БМТ, АҚШ¸ ЕИ ва Россия вакиллари Фаластин мухториятининг янги ҳукумати билан эҳтимолий ҳамкорлик юзасидан шартларни илгари сурди.\nБМТ Бош котиби Кофи Аннанга кўра сайловларда ғалаба қозонган Ҳамас гуруҳи Исроил давлатининг мавжудлигини тан оладиган мулозимлардан таркиб топган ҳукумат тузиши зарур.\nАйни пайтда улар зўравонликдан воз кечишлари ва илгариги фаластин ҳукумати зиммасига олган мажбуриятларга риоя қилишлари лозим.\nАйни пайтда Хамас вакиллари бу талабларни рад қилишди. Тўртлик энг аввало Фаластин ҳудудларининг Исроил тарафидан қилинган ишғолига барҳам берса яхши бўлар эди¸ деб таъкидлашди Ҳамас вакиллари.\nНефт етказувчи давлатлар ташкилоти¸ нефт қазиб чиқариш учун эски квоталарни сақлаб туришга қарор қилди.\nБу меъëрга кўра бир суткада 28 миллион бочка нефт чиқариш мумкин.\nБу қарор бугун Венада бўлиб ўтган нефт экспорт қилувчи давлатлар ташкилотининг анжуманида қабул қилинди.\nАйни пайтда нефт нархи юқори кўрсаткичда қолмоқда.\nНю-Йорк биржасида бир бочка нефт нархи 68 доллар миқдорида қайд қилинди.\nБундан 8 йил олдин бир бочка нефт нархи 19 доллар эди.\nИсроил ҳарбийлари отишма чоғида "Исломий жиҳод" ташкилотининг икки жанггарисини ўлдирди.\nЎлдирилганлардан бирининг "Исломий жиҳод" раҳбарларидан экани айтилмоқда. Ўлдирилганлардан яна бири Нидал Абу Саад Нетания шаҳрида амалга оширилган портлаш ташкилотчиси деб гумон қилинмоқда.\nОтишма бугун Иордан дарëсининг чап қирғоғидаги Женин шаҳрида юз берди.\nТбилиси шаҳар кенгаши депутатлари мажлис пайтида бир-бирларини дўппослашди.\nГрузия раҳбариятининг мамлакатдаги энергетик бўҳрондан қутулишдаги ролига бағишланган мунозара даҳанаки жангдан муштлашувгача бориб етди.\nТбилиси шаҳар кенгашининг ўтган йил оҳирида ўтказилган мажлиси ҳам оммавий муштлашув билан тугаган эди.\nГермания канцлери Ангела Меркел Рамаллоҳда Фаластин еткачиси Маҳмуд Аббос билан учрашди.\nУчрашув олдиданн Меркел Фаластин парламент сайловларида ғалаба қозонган Ҳамас гуруҳи Исроил давлатининг мажуд бўлиш ҳуқуқини тан олишини кафолатлаш масаласини Фаластин ҳукумати билан муҳокама қилишини билдирди.\nАйни пайтда Ҳамас гуруҳи халқаро ҳамжамиятни Фаластинга берилаётган ёрдамни тўхтатмасликка чақирди.\nҲамаснинг етакчиси Исмоил Ҳания берган баёнотда, адолатли ўтакзилаган сайловларда гуруҳнинг ғалаба қозонгани фаластинликларнинг демократик танлови экани ва бу танлов ҳурмат қилиниши лозимлиги айтилади. У берилажак ёрдам зўравонлик йўлида ишлатилиши мумкин, деган тахминларни инкор этди.\n“Халқаро ҳамжамиятни Фаластин халқининг айни босқичдаги устивор мақсадларини тушунишга ҳамда минатқадаги кескин ва танг вазиятга эмас, балки барқарорликка ҳисса қўшиш учун маънавий ва молиявий кўмак беришда давом этишга чақирамиз”, - деди Ҳамас етакчиси.\nҚўшма Штатлар Ҳамас етакчилигидаги Фаластин ҳукуматига ёрдам бермаслигини айтмоқда. Исроил ҳам Фаластинга бериладиган тўловларни тўхтатиш билан таҳдид қилмоқда.\nЕвропа Иттифоқи ташқи ишлар вазирларининг Брюсселда ўтаётган ойлик мажлисида бу вазиятни муҳкама қилмоқда. Айтилишича, ЕИ Ҳамас етакчилигидаги ҳукумат Исроил билан тинчлик ўрнатиш ниятида эканини кўрсатган тақдирдагина, Фаластинга кўрсатилаётган ёрдамни давом эттиришга тайёрлигини билдирган.\nЎзбекистонда мухолифат ва инсон ҳуқуқлари фаоллари устидан судловлар давом этмоқда.\nФарғоналик инсон ҳуқуқлари фаоли Мўътабар Тожибоева устидан бошланган судга ҳуқуқ ҳимоячилари киритлмаган.\nАйни пайтда Тошкентда “Серқуёш Ўзбекистоним” коалицияси вакили Нодира Хидоятова устидан ҳам суд давом этди.\nШунингдек, “Серқуёш Ўзбекистоним” коалицияси етакчиси Санжар Умаров устидан судлов ўз ишини бошлади, лекин адвокатларга тайёрланиб олиш учун вақт бериш мақсадида жума кунгача танаффус эълон қилинди.\nҲидоятова ҳам, Умаров ҳам пул ювганлик ва солиқ тўлашдан бўйин товлаганликда айбланмоқда.\n“Серқуёш Ўзбекистоним” коалицияси вакиллари бу ишларнинг ортида сиёсий сабаблар борлигини таъкидламоқда.\nЛекин Ўзбекистон бош прокуратураси матбуот вакили Светлана Ортиқова Озодликка берган суҳбатида, бундай таъкидларни инкор этди.\n“Санжар Умаров ва унинг жиноий гуруҳи сиёсатга ҳеч қандай алоқаси бўлмаган иқтисодий жиноятни содир этган. Шунинг учун улар суд олдида жавоб берадилар. Жамиятга, давлатга ва одамларнинг хусусий манфаатларига келтирилган иқтисодий зиён учун улар албатта жавоб беридилар, деб ўйлайман. Яна бир марта таъкидлаб айтаманки, Санжар Умаров ва унинг жиноий гуруҳининг жиноий фаолияти сиёсатга ҳеч қандай алоқаси йўқ. Булар ғирт иқтисодий жиноятлардир”, - деди Ортиқова.\n“Серқуёш Ўзбекистоним” коалицияси 2005 йилнинг апрелида тузилган. Андижон воқеаларидан кейин Ўзбекистон ҳукуматини кескин танқид қилиб келган.\nРоссия Президенти Владимир Путин мудофаа вазирлигидан мунозараларга сабаб бўлаётган аскарнинг калтакланишига оид тергов юзасидан ҳарбий прокурорлар билан ҳамкорлик қилишни талаб қилди.\nҲарбий хизматга чақирилган 19 ёшли оддий аскар Андрей Сичёв янги йил кунлари калтакланиши натижасида бир умрга ногирон бўлиб қолди.\nҲукумат мажлисида Путин Челябинскдаги Танк билим юртида рўй берган воқеани фожеа ва жиноят, деб атади.\n“Мудофаа вазирлигидан бу жиноятни тўла тергов қилишда барча керакли ёрдамни беришини сўрайман. Иккинчидан, мудофаа вазиридан армия ва флотда тарбия ишларини яхшилаш бўйича ҳуқуқий ва ташкилий таклифларни тайёрлашини сўрайман”, - деди Россия президенти.\nПутин шунингдек, Сичевнинг оиласига молиявий ёрдам кўрсатиш бўйича Мудофаа вазирлигига топшириқ берди.\nПутин мазкур воқеа бўйича биринчи марта очиқ баёнот берди.\nҲарбий прокурорларга кўра, аскарнинг калатакланишида айбланиб 12 ҳарбий ҳисбга олинганини айтмоқда.\nСичевнинг оиласи, жавобгарларни, жумладан Мудофаа вазирлигини судга беришини айтмоқда.\nБеларус сайлов комиссиясининг маълум қилишича, тўрт нафар номзод яқинлашаётган президентлик сайловларда қатнашиш учун талаб этилган 100 минг имзони тўплай олган.\nМарказий сайлов комиссияси котиби Микалай Лазавик Минскда ўтказилган мтбуот анжуманида, иқтидордаги президент Александр Лукашенка икки миллионга яқин имзо тўплагани, унинг асосий рақиби бўлган мухолифат номзоди Александр Милинкевич эса, 200 мингга яқин имзо йиққанини маълум қилди.\nЛазавикка кўра, талаб этилган 100 минг имзони шунингдек, социал демокрталар партияси етакчиси Александр Казулин ҳамда либерал демократлар номзоди Сергей Ҳайдукевичлар тўплай олганини айтди.\nЕвропа Иттифоқига аъзо давлатлар Эронни ўзининг уранни бойитиш ишларини тўхтатишга чақириб, қўшма баёнот қабул қилишни режалаштирмоқда.\nАкс ҳолда ЕИ бу масалани БМТ Хавфсизлик кенгашига оширишдан огоҳлантирмоқда.\nМазкур огоҳлантирув ЕИ ташқи ишлар вазирларининг ойлик мажлисида кўриб чиқилган баёнот лойиҳасида келтирилган. Бу баёнотнинг бугун қабул қилиниши кутилмоқда.\nАйни пайтда, Россия ташқи ишлар вазири Сергей Лавров Эрон уранни бойитиш ишларини вақтинча тўхтатиши лозимлиги ҳақида баёнот берди.\nЛавров Эрон ядровий дастури бўйича бугун Лондонда бўлиб ўтадиган музокараларда қатнашади. Мазкур учрашувда АҚШ давлат котиби кондолиза Райс ҳамда Британия, Франция, Германия ва Хитой ташқи ишлар вазирлари ҳам иштирок этади.\nСафар олдидан Лавров мазкур учрашувда Теҳронни уранни бойитиш ишларини тўхтатишга кўндириш йўллари муҳокама қилинишини айтди.\nГермания, Франция, Британия ва Қўшма Штатлар Эрон масаласини БМТ Хавфсизлик кенгашига ошириш лозимлигини айтмоқда. Бу Теҳронга нисбатан санкциялар қўлланишига олиб келиши мумкин. Хитой ва Россия бундай чорани ҳозирча қўллабқувватлагани йўқ.\nЕвропа Иттифоқи Эрон учун уранни ўз ҳудудида бойитиб беришга оид Россиянинг таклифи бўҳронда чиқиш чораси бўлиши мумкинлигини айтмоқда.\nРоссия ташқи ишлар вазирлиги матубот вакили Михаил Каминин Москва мазкур лойиҳада Хитойнинг иштирок этиш имкониятларини кўриб чиқаётганини маълум қилди.\nГрузия Энергия вазири Ника Гилаури охирги 35 йил ичида биринчи марта Эрондан Грузияга газ кела бошлаганини тарихий воқеа, дея олқишлади.\nОзарбайжон чегараси яқинидаги Гардабани шаҳарчасидаги газ қувури жумрагини бурар экан Гилаури хоним Эрондан газ кела бошлагани Грузия энергия воситаларига альтернатив имкониятларни қидираётганидан дарак, деб баёнот берди.\nЭрондан келаётган газ Грузияда вужудга келган энергия бўҳронидан чиқишга ёрдам бериши кўзда тутилган. Ўтган ҳафта Россиядан газ келадиган газ қувурида портлаш рўй бергани боис, Грузи бир ҳафта эенергетик бўҳрон ичида қолган эди. Кеча Россия Грузияга газ таъминотини қайта тиклади.\nҚирғизистон Хавфсизлик кенгаши раиси Мирослав Ниёзов мамлакат хавфсизлик хизмати расмийларига нисбатан босим ошиб бораётгани туфайли истеъфога кетиш ниятида эканини маълум қилди.\n“Ростини айтадиган бўлсам, мен ҳам истеъфога кеитш ҳақида аризани ёзиб қўйганман ва президент бу масалани кўриб чиқади, деб ўйлайман”, - дедий Ниёзов бугун Бишкекда ўтказилган матбуот анжуманида.\nНиёзовнинг ёрдамчиси Вячеслав Хан ўтган шанба куни истеъфога чиқиш ҳақида аризасини топширган эди. Хан истеъфога кетиш қарорини изоҳлаб, ўзининг президент маъмурияти ёхуд Хавфсизлик кенгашига босим қилиш воситаси бўлишни истмаслигини айтган эди.\nБаъзи депутатлар уни Россия ва Қирғизистон фуқаролиги борлигида айблаган эди.\nҚирғизистон Тожикистон билан чегарадош ҳудудларда назоратни кучайтирди.\nБу ҳақда Қирғизистон миллий хавфсизлик хизмати чегара қўшинлари бошлиғи баёнот берди.\nМазкур чорларга ўтган ҳафта Тожкикистон шимолидаги Сўғд вилоятида қамоқхонага қуролли ҳужум уюштирилгани сабаб бўлди.\nҚуролланган ҳужумчилар қамоқхона бошлиғи Бобожон Гадибаевни ўлдириб, Ўзбекистон Ислом Ҳаракатига алоқадорликда гумон қилинган махбусни озод қилган эди.\nМаҳаллий прокурор Абдуғаффор Қаландаровга кўра, Ўзбекистон Ислом Ҳаракати ўтган йилининг май оида Андижондаги исёндан кейин Тожикистонда фаоллашган.\nЎзбекистон ва ҳориж давлатлари ЎИҲни террорчи ташкилотлар рўйҳатига киритган.\nПольша жанубида жойлашган Котовице шаҳридаги кўргазма залида томнинг ўпирилиб тушиши оқибатида ҳалок бўлганларнинг сони 67 нафарга етди.\nШанба куни рўй берган фалокатга қалин ёққан қорнинг оғирлиги сабаб бўлгани айтилмоқда.\nБуган воқеада жароҳатланган эркаклардан бири касалхонада вафот этди. Фалокат қурбонларнинг сони ошиши мумкинлиги айтилмоқда.\nҚутқарувчилар кеча кечқурун, исковуч итлар ёрдамида топилган барча жасадларни бино вайроналаридан чиқариб олгач, қутқурув ишларини расман якунладилар. Бедарак йўқолганларнинг қариндошлари полицияга мурожаат қилишмоқда.\nБино эгалари томни мунтазам равишда қордан тозалаб турганларини таъкидламоқда. Бироқ воқеани тергов қилаётган комиссия том ўпирилиб тушишидан олдин унинг устида ярим метр қор ва муз бўлганини айтмоқдалар.\nГрузия фуқаровий авиация расмийлари Россиянинг ҳарбий учқичлари учун ўз ҳаво кенгликларини вақтинча беркитишларини маълум қилди.\nТбилисидан келган маълумотларга кўра, бу қарорга Россия ҳарбийларининг Грузия ҳаво кенгликларидан фойдаланиш учун тўпланиб қолган қарзлари сабаб бўлган. Грузия авиация расмийсига кўра, бу қарор Россиянинг фуқаровий самолётларига тегишли эмас.\nАйни пайтда Россия ҳаво кучлари вакили Грузияга ва унинг устидан ўтадиган самолётлар парвозларини давом эттираётганини маълум қилди.\nТуркиянинг Адана шаҳрида рўй берган портлашда тўрт киши жароҳатланди.\nПортлаш Аданадаги Турк-Америка дўстлик уюшмаси жойлашган бино ичида рўй берди.\nПортлаш учун масъулиятни ҳеч ким ўз зиммасига олганича йўқ. Полицияга кўра, жароҳатланганлар ҳаммаси Туркия фуқароси. Улар касалхонага ётқизилган.\nАдана шаҳрида Инчирлик ҳаво базаси жойлашган. АҚШ қўшинлари мазкур базадан Ироқ ва Афғонистондаги ҳарбий амалиётларда фойдаланади.


3D-принтерда чоп этилган реактив дрон тезлик бўйича янги рекорд ўрнатди\n19:09 / 23.11.2015\nРеактив двигателга эга янги дрон 3D-принтерда чоп этилган энг мураккаб учар аппарат деб тан олиниши мумкин. Шу ойда Дубайдаги авиашоуда тақдим этилган дрон Хитойнинг радиобошқарувли ишланмаларига мутлақо ўхшамайди. Унинг 3 м ли қанотлари ва аэродинамик дизайни диққатга сазовор.\nДронни ишлаб чиққан компания Aurora Flight Sciences и Stratasys вакилларининг таъкидлашича, аппаратнинг 80 фоизидан ортиқроғи принтердан чиқарилган. Дроннинг вазни 15 кг, тезлиги эса 341 км/соатни ташкил қилади.\n“Бу 3D-принтерда чоп этилган дунёдаги энг катта, энг тезкор ва энг мураккаб учар аппаратдир”, - деди компания муҳандиси Дэн Кэмпбел тақдимот чоғида.\nУ аллақачон тезлик рекордини ўрнатгани айтилмоқда.


"Бир дарча" марказларини ташкил этиш учун тайёргарлик ишлари олиб борилмоқда | NORMA.UZ\nТадбиркорлик субъектларига "бир дарча" тамойили бўйича давлат хизматлари кўрсатиш ягона марказлари кeйинги йил муқаддимасида ўз фаолиятини бошлайди. Шу муносабат билан айни пайтда кeнг кўламли тайёргарлик ишлари олиб борилмоқда. Бир қатор учрашувлар доирасида марказларни ташкил этиш тўғрисидаги ҳукуматнинг қарор лойиҳаси ҳамда энг қулай ва осон иш мeханизмларини жорий этиш масаласи муҳокама қилинди.\n“Бир дарча” марказларининг ташкил этилиши Ўзбeкистон Рeспубликаси Прeзидeнтининг ПФ-4725-сон “Хусусий мулк, кичик бизнeс ва хусусий тадбиркорликни ишончли ҳимоя қилишни таъминлаш, уларни жадал ривожлантириш йўлидаги тўсиқларни бартараф этиш чора-тадбирлари тўғрисида”ги Фармонига асосланган.\nРeжага кўра, мазкур марказлар 2016 йилнинг январь ойиданоқ шаҳар, туман ҳокимликлари ҳузурида мавжуд бўлган 193 та тадбиркорлик субъектларини рўйхатга олиш инспeкциялари нeгизида яратилади. Ушбу инспeкциялар дастлаб ҳукумат қарорига биноан ташкил этилганини эслатиб ўтамиз.\nБутун рeспублика бўйлаб мазкур инспeкцияларда тeгишли ўзгартиришлар жорий этилиб, уларга аниқ вазифа ва мажбуриятлар бeрилиши кўзда тутилган. Улар учун элeктрон маълумот тизими асосида бошқа давлат идоралари билан ҳамкорлик қилиш бўйича аниқ мeханизм ҳам ишлаб чиқилади. Мазкур марказлар барқарор равишда ишлашини таъминлаш мақсадида тeгишли молиялаштириш чора-тадбирлари ҳам ишлаб чиқилиши рeжага киритилган.\nАйни пайтда “бир дарча” марказларининг аҳоли, тадбиркорлик субъeктлари, давлат органлари билан боғланиши бўйича тартибини изоҳлаб бeриш, жойлашувини аниқлаш, моддий тeхника ва юқори малакали мутахассислар билан таъминлаш ва бошқа тeгишли масалалар бўйича чора-тадбирлар амалга оширилмоқда. Ўзбeкистон Рeспубликаси Адлия вазирлиги, Савдо-саноат палатаси ва БМТТДнинг “Ўзбeкистон бизнeс форуми” қўшма лойиҳаси ва бир қатор бошқа идоралар томонидан ушбу масалаларни ҳал этувчи норматив-ҳуқуқий база яратиш устида иш олиб борилмоқда. “Бир дарча” марказларида самарали хизмат кўрсатиш юзасидан вазирликлар, турли идоралар ўз тавсияларини бeришмоқда.\nЭндиликда бир қатор давлат хизматлари фақат “бир дарча” марказлари орқали амалга оширилишини айтиб ўтиш муҳим. Бу орқали махсус давлат хизматлари рўйхатида бeлгиланган хизматларни кўрсатиш ва тeгишли аризаларни кўриб чиқишда давлат идораларининг мижозлар билан тўғридан-тўғри мулоқот қилишини тақиқлаш кўзда тутилган. Шу билан “бир дарча” марказлари орқали ариза юборишда худуд ва бошқа сабаблар туфайли юзага кeлувчи чeкловларни бартараф этиш мақсад қилинган.\n“Ягона марказларнинг ташкил этилиши фуқароларга бир жойда давлат хизматларидан фойдаланишга имконият бeради. Давлат органлари билан тўғридан-тўғри мулоқот қилиш имкони бўлмасада, руҳсатнома бeриш ва бошқа маъмурий жараёнларни анча осонлаштиришга ёрдам бeради”,- дeди Савдо-саноат палатаси ва БМТТДнинг “Ўзбeкистон бизнeс форуми” қўшма лойиҳаси раҳбари Баҳодир Бeков.\nСавдо-саноат палатаси ва Сирғали, Мирзо Улуғбeк туманлари ҳокимликлари қошидаги тадбиркорлик субъeктларини рўйхатга олиш инспeкцияларида ўтказилган тадбирларда “бир дарча” марказлари орқали хизмат кўрсатадиган вазирликлар ва идораларнинг вакиллари иштирок этди.


Янгиерда ўғил отасини бўғиб ўлдирди\n11:55 / 21.07.2015\nСирдарё вилоятининг Янгиер шаҳрида яшовчи Қурбоновлар оиласида фожиа содир бўлди. Бу ҳақда “Постда” нашри ёзмоқда.\nАйтилишича, Ботир исмли йигит чет элга ишлашга кетиб, 10 йилда қайтиб келди, аммо у ердан пул топиб кела олмади. У Янгиерда ҳам бирор иш топа олмади. Натижада гоҳ отаси Йўлчибой ака, гоҳ ўгай онаси Шоиста опадан пул олиб, ичиб юраверди.\nБир куни у маст ҳолда уйга келиб, хаста бўлиб ётган отасидан пул талаб қила бошлади. Отаси пули йўқлигини айтди, шундан сўнг ўғлининг бу юришига ўз норозилигини билдирди. Натижада ота ва ўғилнинг гапи қочиб қолди. Ботир Йўлчивой акани бўға бошлади.\nЖанжални эшитган Шоиста опа хонага кириб, Ботирни тўхтатди. Лекин Йўлчивой аканинг жони узилиб бўлган эди.


Қўлингдаги сурнайни ўзинг эмас, бошқа чалаётганини ҳамма билиб турибди. Партиянинг номини ўзгартир. “Миллий тикланиш” деган сўз сенга шолпиллаб қолди. Миллий импотенция десак ярашади.\n– Органда ишлайдиганни ҳаммаси ҳам мент эмас. Масалан, мен оддий следакман, лекин ўлигимни ташамайман системани устига. Ўзимнинг мошинамда юраман. Бензинни ҳам ўзим қуяман. Ойлигим оз деб левий профилдан “Элтуз”га ëзмайман. Ўзимга тўқман. Лекин ҳеч кимни қақшатиб пулини тортиб омаганман. Бензинни ҳам укамнинг колонкасида қуйволаман.\n– Милисанинг ойлиги билан Ўрикзорда учаска қуриб, “Малибу” олдизми?\n– Ойликка олмадим. Буни тан оламан. Мана қара, ука. Менинг ҳудудимда жиноят содир бўлди. Ўша кругдаги гумонланувчилар вақтинча ҳибсга олинади, 72 соатга. Жиноятчи эса битта. Яқинлари келиб қўйворинг, деб турволишади. Мен 10 та асосий гумонланувчини ҳибсда қолдириб, қолганини уйига қўйвораман. Тилхат эҳтиëт чораси билан. Ўшаларнинг бақувват она*отаси келиб, “ока, рози қилуйлик”, дейишади. Мен бензоколонкаси бор укамнинг визиткасини бераман. Бориб ўзлиги гаплашиб атаганини бериб кетади. Все. Мен ҳеч кимнинг пешанасига пистолет тираб уйингни сот, мошинангни сот, деб турволмайман. Битта камбағал почкамни сотиб бўлса ҳам боламни терговдан қутқариб оламан деса, мен бунга рози эмасман. Одамман мен. Мусор эмасман. Ўша сани қариндошинг Бобожонов бизга ëт. Прокуратурадан кеган у. Органдаги кадровий костяк уни тан омийди. Бобожонов оддий милисани қадрламийди. Ичини билмийди. Зокир акамгила ҳаммани танирди. Бола- чақасигача. Майлин укам. Мени чақиришвотти. Разводга бормасам ёмон қилишади. Кейин яна гаплашамиз.\nБугун ютубга юклаган видеомизга “Бир соатлик халифа” деб ном қўйдик. Бир беш юзтача ўзбек фуқаро “ислом халифасига тил теккизма, гандон, ебан”, деб ëзибди.\nДемак, бугунги дарсимиз “Бир соатлик халифа” (Калиф на час) деган фразеология ҳақида. Бу сўз тасодифан ва ўта қисқа муддатга раҳбарлик лавозимига ўтирган шахс учун ишлатилади. Қанотли ибора бу. Мақол десаям бўлади, лекин аския эмас.\nБу ибора аслида қадимий ривоятга асосланган. Хорун ар-Рашид ўз ўрнини вақтинча бошқасига бўшатиб бергани ҳақидаги эртак. Ëши катта ва ўқиган авлод “Бир соатлик халифа” деган китобни ўқиган ë шундай китоб борлигидан ҳабардор.\nБу сўзларнинг ярмини ўзиям тушунмайди. Масалан, ўша мўмин ë мўмина энг кўп ишлатадиган “зайбал” сўзининг маъносиниям тушунмайди. Бу биомасса эртага бугундан ҳам баттар саводсиз бўлади ва охирида икки кўзли, оғзи бор, аммо тили йўқ, еб-ичиб туалетга борадиғон махлуққа айланади.\nЖазоирлик романист ëзувчи Катеб Ясин (Муҳаммад Хеллутий) бу борада чиройли фикр айтган. “Француз тили бизнинг ҳарбий трофей, яъни ўлжамиз”, деган. Шу фикрни мен ҳам айтаман.\nАгар устимизга душман бостириб келса ва биз уни қувиб солганимизда тўп ва замбаракларини қолдириб қочишса, бу тўп, замбараклар ҳарбий ўлжа бўлади. Бу ўлжа қуролларни бемалол миллатимиз мудофааси учун ишлатаверамиз. Тил ҳам шундай. Биз бу тил ëрдамида ўрисларга қараб “ты кто такой, давай, до свидания”, деймиз.


Расулуллоҳ мадҳ этилган оятлар - Hidoyat.uz\nРасулуллоҳ мадҳ этилган оятлар\nАсосий саҳифа Мақолалар Расулуллоҳ мадҳ этилган оятлар\nЧоп этилди Dekabr 14, 2020 Расулуллоҳ мадҳ этилган оятларda fikr bildirishni o'chirish\nПайғамбаримиз соллаллоҳу алайҳи ва саллам ҳақларида ҳар қанча гапирсак, ёзсак – кам. У зотнинг шахсиятлари, хулқлари, сифатлари, фазилатлари ҳақида ёзиб адоғига етиш мушкул. Шу боис Мавлуд ойларида Набиййи муҳтарам алайҳиссалом мадҳ этилган оятлар маъноларини ёдингизга солишни лозим топдик.\n«Батаҳқиқ, Аллоҳ мўминларга ўзларидан Пайғамбар юбориб, неъмат берди. У уларга Аллоҳ оятларини тиловат қилиб берадир, уларни поклайдир, китоб ва ҳикматни ўргатур. Гарчи олдин очиқ-ойдин адашувда бўлсалар ҳам» (Оли Имрон сураси, 164-оят).\n«Аллоҳ сизга Китоб ва Ҳикматни нозил қилди ва билмаганларингизни билдирди. Аллоҳнинг сизга (нисбатан) фазли буюкдир» (Нисо сураси, 113-оят).\n«Ким Аллоҳга ва Расулга итоат қилса, бас, ана ўшалар Аллоҳ неъмат берган набийлар, сиддиқлар, шаҳидлар ва солиҳлар билан биргадир. Ва уларнинг рафиқлари қандай ҳам яхшидир» (Нисо сураси, 69–70-оятлар).\n«Батаҳқиқ, сизларга ўзингиздан бўлган, сизларнинг машаққат чекишингиз унинг учун оғир бўлган, сизларнинг (саодатга эришишингизга) ташна, мўминларга марҳаматли, меҳрибон бўлган Пайғамбар келди» (Тавба сураси, 128-оят).\n«Муҳаммад (соллаллоҳу алайҳи ва саллам) Аллоҳнинг расулидир» (Фатҳ сураси, 29-оят).\n«У ўз пайғамбари (Муҳаммад)ни ҳидоят ва Ҳақ дин (Ислом) билан, у (дин)ни барча дин(лар)га ғолиб қилиши учун юборган зотдир. Аллоҳнинг Ўзи (бунга) етарли гувоҳдир» (Фатҳ сураси, 28-оят).\n«Ботаётган юлдуз билан қасамки, сизнинг соҳибингиз (Муҳаммад соллаллоҳу алайҳи ва саллам) адашгани ҳам, йўлдан озгани ҳам йўқ. У ҳаводан нутқ қилмас. У (Қуръон) ваҳийдан ўзга нарса эмас. Унга (Муҳаммадга) шиддатли қувват эгаси таълим берди» (Нажм сураси, 1–5-оятлар).\n«Эй Набий, Биз сизни гувоҳлик берувчи, хушхабарчи ва огоҳлантирувчи ва Ўз изни ила Аллоҳга даъват қилувчи ҳамда нурли чироқ қилиб юбордик» (Аҳзоб сураси, 45–46-оятлар).\n«Сизни (эй Муҳаммад,) барча инсонларга башорат берувчи ва огоҳлантирувчи пайғамбар қилдик, лекин кўп одамлар буни билмайдилар» (Сабаъ сураси, 28-оят).\n«(Эй Муҳаммад,) сабр қилинг, (ва парво қилманг) албатта, сиз Бизнинг ҳифзу ҳимоямиздадирсиз» (Тур сураси, 48-оят).\n«Зикрингизни (исмингизни) ҳам баланд кўтариб қўйдик» (Шарҳ сураси, 4-оят).\n«Ва, албатта, сиз буюк хулқ узрадирсиз» (Қалам сураси, 4-оят).\n«Айтинг (эй Муҳаммад!): “Агар Аллоҳни севсангиз, менга эргашингиз. Шунда Аллоҳ сизларни севади ва гуноҳларингизни мағфират этади. Аллоҳ кечирувчи ва раҳмлидир”» (Оли Имрон сураси, 31-оят).\n«Батаҳқиқ, сизлар учун, Аллоҳдан ва охират кунидан умидвор бўлганлар учун ва Аллоҳни кўп ёдга олувчилар учун Расулуллоҳда гўзал ўрнак бор эди» (Аҳзоб сураси, 21-оят).\n«Албатта Аллоҳ ва Унинг фаришталари Набийга салавот айтурлар. Эй имон келтирганлар! Сиз ҳам унга салавот айтинг ва салом юборинг» (Аҳзоб сураси, 56-оят). .\nАллоҳумма солли ва саллим ва барик ъала Муҳаммадин ва ъала аалиҳи ва асҳаабиҳи ажмаъийн! .\nТўпловчи Олимжон ОБИДЖОНОВ\nҚувасой шаҳар “Ислом” жоме масжиди имом ноиби


Анвар Рашидов: «Филиппинга қарши ўйинда дарвозани қайси посбон қўриқлашини сўнгги машғулотдан кейин ҳал қиламиз» » Скачать музыку бесплатно новинки музыки 2016-2017\nАнвар Рашидов: «Филиппинга қарши ўйинда дарвозани қайси посбон қўриқлашини сўнгги машғулотдан кейин ҳал қиламиз»\nКомментариев: 0 Просмотров: 234 Дата: 24-03-2016, 03:18 Ўзбекистон миллий терма жамоаси мураббийлар штабида дарвозабонлар мураббийи сифатида Анвар Рашидов фаолият олиб бормоқда. Sports.uz блогери Дмитрий Попов ушбу мутахассис билан интервью уюштирди. Уни таржима қилган ҳолда эътиборингизга ҳавола қиламиз.— Ўзбекистон терма жамоасига дарвозабонлар қандай тамойиллар асосида танлаб олинади? — Посбонларни терма таклиф этишнинг асосий тамойили — футболчининг ҳозирги спорт формаси. Терма жамоа йиғинига таклиф этилган дарвозабонларни анчадан бери биламиз. Жумладан, ҳозирда машғулотларда иштирок этаётган 3 нафар дарвозабон ҳақида қуйидаги фикрларни айтиб ўтишим мумкин.Игнатий Нестеровни 18 ёшлигидан бери биламан. Тасаввур қиляпсизми, қачондан бери танишимни?! У мана шундай савиядаги дарвозабон бўлиб етишди. У спорт формасини сақлашни билади.Александр Лобанов Эронга кетгунига қадар "Пахтакор"нинг асосий таркибида 3 йил ўйнади. Унинг маҳорати ва руҳий ҳолатига шубҳа қилмайман. Ҳозирги жамоасида ҳам у ўзидан яхши таассурот қолдирмоқда.Элдор Суюновни яхши билмасдим. Лекин у ўтган мавсумда ўзининг ўйини орқали терма жамоада ўйнашга муносиб эканини исботлади. У ўтган йили олган жароҳатидан соғайиб, яна жамоанинг асосий дарвозабонига айланди. У ўзига берилаётган юклама ва масъулиятни кўтара оляпти.Филиппинга қарши ўйинда дарвозани ким қўриқлашини сўнгги машғулотлардан кейин билиб оламиз. Ким яхшироқ формада бўлса, ўша асосий таркибда майдонга тушади.— Дарвозабонлардан бири айрим сабабларга кўра сафдан чиқса, унинг ўрнини боса оладиган номзодлар борми?— Умуман олганда, терма жамоага номзод дарвозабонлар сони 5 нафар эди. Уларнинг ичида энг яхшилари танлаб олинди. Қолган икки нафар дарвозабоннинг ҳолати ҳам мазкур 3 посбоннинг формасига яқин. Биз уларни кузатишда давом этамиз. Беш дарвозабон терма жамоа дарвозасини қўриқлашга деярли тайёр — бу жуда яхши. Олий лига клубларида ўйнаётган барча дарвозабонларни кузатиб боряпмиз.— Сўнгги савол. Ушбу мавсумдан бошлаб Ўзбекистон чемпионатида легионер-дарвозабонлар ўйнамаяпти. Бу ўзимизнинг дарвозабонлар учун фойда беряптими?— Олимпия терма жамоаси билан Осиё чемпионатида иштирок этиб, барчамиз кўрдикки, бу терма сафидаги дарвозабонлар ўйин амалиётига эга эмасди. Посбонлар ҳар қандай ҳолатда ҳам ўйин амалиётига эга бўлиши шарт. ЎФФ бундай чекловни жорий қилмаганида, «Нефтчи», «Обод» каби клубларнинг асосий таркибида ёш дарвозабонлар ўйнамасди. Шу боис, регламентга киритилган ушбу ўзгаришни тўғри деб ҳисоблайман.Ёш дарвозабонларнинг мамлакат ўсмирлар ва ёшлар терма жамоаларида ўйнаши бошқа, аммо уларнинг ўз клубида асосий таркибга ўтиш чоғида захирада ўтириши бошқа. Хориждан таклиф этилган посбонлар кучли, уларга эътирозим йўқ. Улар профессионал, ўз ишларини виждонан бажаришди. Лекин улар бизнинг футболчилар эмас, уларни терма жамоага таклиф эта олмаймиз. Ўзимизнинг дарвозабонларни терма таклиф этиш учун эса улар расмий баҳсларда доимий ўйин амалиётига эга бўлишлари лозим. Шу боис, мураббийлардан дарвозабонларни тарбиялашни сўраймиз. Бунинг учун замонавий услублардан фойдаланиб, сифатли ишлаш керак. - деб хабар бермоқда Stadion.uz нашри.


Сўм қулашда давом этмоқда: банкларда доллар курси 10 минг сўмдан ошди\n21:54 / 14.04.2020\n14 апрель оқшомида Ўзбекистондаги бир қатор банкларда АҚШ доллари курси 10 минг сўмлик нуқтадан ўтди.\nКун давомида банкларда доллар олди-сотдиси 9780-9850 сўм коридорида амалга ошиб, кечга яқин харид 10050 сўм, сотув 10150 сўмгача кўтарилди.\nҲозирга қадар Ўзмиллийбанк, Ўзсаноатқурилишбанк, Orient Finans Bank, Асака банк, Алоқабанк, Ипак йўли банки, Ипотека банк, Равнақ банк, Ҳамкорбанк ва Hi Tech bank доллар курси 10 минг сўмдан ошганини эълон қилди.\nЭслатиб ўтамиз, кеча Марказий банк экспорт тушумлари ва хориждан пул ўтказмалари ҳажми кескин камайганини маълум қилган эди.\nЖумладан, Россия ва Қозоғистон миллий валюталарининг қадрсизланиши ортидан, март ойида Ўзбекистонга кириб келган пул ўтказмалари февраль ойига нисбатан 23 фоизга пасайган, апрелнинг дастлабки 8 иш кунида эса март ойининг мос даврига нисбатан 3 баробарга қисқарган.\nЭкспорт тушумлари эса март ойида олдинги ойга нисбатан 10 фоизга камайган.\nШунга қарамай, регулятор сўм алмашув курсининг қадрсизланиши эҳтимолини паст баҳоламоқда – қисқа муддатли даврда сўм алмашув курси маълум бир кичик ўзгаришлардан кейин ўзининг фундаментал трендига яқин даражада шаклланиши прогноз қилинган.\nҚайд этиш керак, сўм девальвацияси апрель ойи бошидан жадаллаша бошлади. Республика валюта биржасида доллар курси 2 апрель куни 9600 сўм, 8 апрелда 9700 сўмлик психологик нуқтадан ўтган эди.\nМаълумот учун, 14 апрелдан 1 АҚШ долларининг сўмга нисбатан расмий қиймати 9693,36 сўм этиб белгиланган.\n13:38 / 02.04.2020


Инсульт хасталиги хавфли — ҚУВА ҲАЁТИ\nБош саҳифа > Тиббиёт > Инсульт хасталиги хавфли\nШошилинч ёрдам бемор ҳаётини асрайди\nИнсульт – миядаги қон айланишининг тўсатдан бузилишидир. Оқибатда мия тўқималарида ўзгаришлар юзага келади ва унинг шикастланиши туфайли турғун белгилар пайдо бўлади.\nИнсультнинг икки кўриниши геморрагик (мияга қон қуйилиши) ва ишемик ҳолатда (мия инфаркти) фарқланади.\nИнсульт – мия қон айланишининг ўткир бузилиши бўлиб, бу мия функциясининг бир неча кун давом этувчи хасталигига олиб келади. Инсульт инсоннинг меҳнатга лаёқатини пасайтирувчи, узоқ муддат даволанишга, унинг оиладаги ҳаёт сифатининг пасайиши ва иқтисодий харажатларга сабаб бўлувчи касалликдир. Инсульт ўлим сабабчиси сифатида юрак қон-томир ва онкологик касалликлардан сўнг 3-ўринда туради. Ишемик инсульт геморрагик инсультга нисбатан 5 марта кўп учрайди.\nЎзбекистонда мия инсульти билан хасталаниш минг нафар аҳолига нисбатан 9 фоиздан 14 фоизгача тўғри келади. Ишемик инсульт миянинг тўлиқ ёки қисман қон билан таъминланишининг тўхташи оқибатида юзага келади.\nИшемик инсультнинг асосий сабаби – мия томирларининг атеросклерозидир. Хасталик кекса ёшлилар, кўпинча юрак касалликлари ва қон ивиши ортган кишиларда учрайди.\nИнсульт баъзида уйқу вақтида ўтказилади. Беморлар уйғонгач, ҳолсизлик, қўл-оёқда қувватсизланиш, бош айланишини сезади. Бунда эс-ҳуши жойида, тери одатдаги рангда бўлади. Неврологик белгилар шикастланган томир жойлашувига қараб, бир неча дақиқа ёки соат ичида ўсиб боради. Умумий ёки ички уйқу артерияси тиқилиб қолганда, тромбоз бўлган тарафда кўриш бузилади, тескари тарафда қўл ва оёқлар ҳаракати бузилади.\nИнсульт белгилари шикастланган томир ҳавзасига боғлиқ бўлади. Касаллик белгилари умумий мия ва ўчоқли клиник белгилар, характер, яққол ва нисбий кўрсаткичлар, томир ҳавзасини зарарловчи омилларга боғлиқ. Беморлар инсультга бир неча кун қолганда бош оғриғи, ҳолсизлик, бош айланиши, кўз олди қоронғилашиш, қўл-оёқда увишиш ҳолатларини ҳис этади. Белгилар кучайиб боради ва бир кунда қўл-оёқларнинг тортишиши пайдо бўлади. Бемор ҳушини йўқотмайди, бошида туманни ҳис этади. Баъзида хасталикнинг кечиши бехосдан юз беради.


“Спорт” телеканали Осиё Кубоги ўйинларини тўлиқ намойиш қилади\n29 Дек 2018 1979\n2019 йилнинг 5 январидан 1 февралига қадар Бирлашган Араб Амирликларида бўлиб ўтадиган футбол бўйича Осиё Кубоги мусобақасининг учрашувлари Ўзбекистон миллий телерадиокомпаниясининг “Спорт” телеканали орқали намойиш этиб борилади. Бу ҳақида ЎФА Матбуот хизматига “Спорт” телеканали директори Зоҳид Каримов маълум қилган.\nАйни пайтда мазкур мусобақани тўлиқ равишда мухлислар эътиборига ҳавола қилиш учун катта ҳажмдаги ишлар олиб борилмоқда. Юртимиздаги мухлислар “Осиё Кубоги – 2019” мусобақасидан ўрин олган барча 51та учрашувни жонли эфирда томоша қилиш имкониятига эга бўлишади. Гуруҳ босқичининг 3-туридан ўрин олган параллел равишда кечадиган ўйинлар эса Миллий телерадиокомпания таркибига кирувчи "UzHD" ёки "Маҳалла" телеканали орқали намойиш қилинади.\nМухлисларга қулайлик туғдириш мақсадида, жонли эфирда намойиш қилинган учрашувлар эртаси куни соат 08:00дан бошлаб яна такроран намойиш қилинади. Бундан ташқари, ҳар куни "Осиё Кубоги кундалиги", "Спорт" телеканали студиясида Осиё Кубоги мусобақасига бағишланган дастурлар бериб борилади. Хуллас, Ўзбекистондаги мухлисларни Осиё Кубоги мусобақаси муҳитига олиб кириш учун қўлдан келганча ҳаракат қиламиз", – дейди Зоҳид Каримов.


Ўзбекистонда буханка нон нархи сўнгги 20 кун ичида иккинчи марта қимматлашди | huquqburch.uz\nЎзбекистонда қолипли нон (буханка) нархи яна қимматлашди. Бу буханканинг сўнгги 20 кун ичида иккинчи марта қимматлашиши ҳисобланади. Ҳозирда Тошкентдаги турли савдо дўконларида буханка 1 600 сўмдан 1 900 сўмгача сотилмоқда.\nБуханка нархи охирги марта 15 октябрь куни қимматлашган. Ўшанда «буханка» 1 350—1 500 сўмдан сотила бошланган эди.\nМаълумот учун, 2019 йил 1 октябрдан ун ва «буханка» харид қилиш бўйича қўшимча харажатларни қоплаш учун аҳолининг ижтимоий ҳимояга муҳтож бўлган айрим тоифаларига бериладиган ҳар ойлик пул компенсацияси 50 минг сўмга оширилган.


05 июл 2022, Тошкент вақти: 18:30\nПокистон президенти Ариф Алви.\n16 мартда Покистон президенти Ариф Алви хизмат сафари билан Хитойга борди. Алви Пекинда Хитой раҳбари Си Цзиньпин ва бошқа расмийлар билан учрашади.\nАлви маъмурияти 15 март куни эълон қилган билдирувда ёзилишича, унинг ташрифидан мақсад икки мамлакат ўртасидаги «тарихий алоқаларни янада мустаҳкамлашдир».\nБилдирувда Алви ташрифи Хитой 150 дан ошиқ давлат билан бир қаторда янги коронавирус пандемиясига қарши курашаётган бир пайтга тўғри келгани қайд этилди.\n16-17 мартга белгиланган сафар Алвининг Хитойга илк ташрифидир. Хитой Покистоннинг стратегик ҳамкори бўлиб, бу мамлакат иқтисодига йирик сармоя ётқизиб келади.\n16 март куни Покистонда янги вирусни юқтирганлар сони 94 кишига етгани эълон қилинди.\nБу орада Покистон ва Эрон чегарасида карантинга олинган шахслар улар ушлаб турилган жойда гигиена қоидаларига амал қилинмаётганини айтиб, намойишга чиқди.


Фитонефрин | medu.uz - Дорилар ҳақида маълумотлар ўзбек тилида\nHome Йўриқномалар Фитонефрин\nПрепаратнинг савдо номи: Фитонефрин\nДори шакли: паста\nФаол модда: доривор ўсимлик ҳомашёси: пиёз пўсти, буғдойиқ илдизи, оқ қайин барглари, пажитник уруғлари, петрушка илдизи, золотарник ўти, печак ўтлари, қуш тарон ўти, любисток илдизидан олинган қуюқ фитоэкстракт.\n100 г паста 12 г қуюқ фитоэкстракт (қуруқ қолдиғининг миқдори 65%) сақлайди.\nЁрдамчи моддалар: мармарак мойи, ялпиз мойи, тоғ қарағайи мойи, этилпарагидроксибензоат (Е 214), агар-агар, буғдой крахмали, глицерин, апельсин мойи, ванилин, тозаланган сув.\nТаърифи: сариқ-жигаррангдан яшил-жигарранггача бўлган рангли, хушбўй ўзига хос ҳидли, юмшоқ консистенцияли масса. Тўқ рангли доғларига йўл қўйилади.\nФармакотерапевтик гуруҳи: Сийдик тизими ва жинсий гормонлар таъсир қилувчи воситалар. Сийдик конкрементларини эритишга ёрдам берувчи воситалар.\nФитонефрин® – ўсимликлардан олинадиган мажмуавий препаратдир. Яллиғланишга қарши, сийдик ҳайдовчи, спазмолитик ва микробларга қарши таъсир кўрсатади. Бу ҳусусиятлари доривор ўтларнинг таркибига кирувчи биологик фаол моддалар билан ифодаланади.\nДоривор ўтларнинг биологик фаол моддалари натрий, калий ионларини чиқарилиши ва буйрак калаваларида фильтрациясини кучайтиради ва буйрак найчаларида қайта сўрилишини пасайтиради. Электролитлар мувозанатини бузмасдан диурезни оширади.\nФлаваноидлар сийдик йўлларида граммусбат микрофлорани ривожланишини тормозлайди, мочевинани чиқарилишини кучайтиради, аскорбин кислотасини оксидланишини блоклайди ва уни шовул кислотасига айланишини олдини олади.\nСапонинлар стафилококкларга нисбатан яққол антибактериал таъсирга эга.\nАглюконлар спазмолитик таъсир кўрсатадил.\nСиликатлар (қуш тарон, печак ўтлари) буйракда бириктирувчи тўқиманинг пролиферациясини рағбатлантиради, сийдикда коллоидлар ва кристаллоидлар ўртасидаги мувозанатни сақлашга ёрдам беради, бу конкрементлар ҳосил бўлишини олдини олади, сийдик кислотасини чиқарилишини яхшилайди.\nШундай қилиб, Фитонефрин® сийдикдаги қумлар ва майда конкрементларни чиқарилишига ёрдам беради. Операциядан кейин тошларни қайта ҳосил бўлишини олдини олади.\nСийдик чиқариши тизимини сийдик-тош касаллигига олиб келувчи инфекцион ва яллиғланиш касалликлари; сийдик тош касаллигини қайталанишини, шу жумладан тошлар жарроҳлик йўли билан олиб ташлангандан кейин қайталанишини олдини олиш учун.\nКатталар ва 15 ёшдан ошган болаларга ичга қўлланади. 1 чой қошиқ (5 г) паста 1/2 стакан қайнатилган илиқ сувда суюлтирилиб, кунига 3-4 марта овқатдан кейин қабул қилинади.\nДаволашни курсини шифокор касалликнинг характери ва даволашнинг самарасига қараб белгилайди. Ўртача даволаш курси 2 дан 6 ҳафтагачани ташкил этади. Зарурати бўлганида даволаш курсини такрорлаш мумкин.\nАллергик реакциялар (тошма, эшакеми, қичишиш, ангионевротик шиш) бўлиши мумкин; ультрабинафша нурларига юқори сезувчанлик бўлганида фотосенсибилизация бўлиши мумкин; айрим ҳолларда – кўнгил айниши, қусиш, таъм билишни бузилиши, диарея, буйрак санчиғи кузатилиши мумкин.\nПрепаратнинг компонентларига индивидуал юқори сезувчанлик. Ўткир нефрит, нефрозлар, фосфатли литиаз, буйрак ва юрак етишмовчилиги. Сийдик чиқариши йўллари обструкцияси. Қон ивишини ошиши билан кечадиган ҳолатлар. Ҳомиладорлик ва лактация даври, 15 ёшгача бўлган болалар.\nСийдик ҳайдовчи таъсири туфайли мажмуавий даволашда қўлланадиган бошқа препаратларнинг чиқарилиши тезлашиши мумкин. Гипогликемик препаратлар, ностероид яллиғланишга қарши воситалар, МАО ингибиторлари, антикоагулянтларнинг таъсирини кучайтириши мумкин. Пентобарбитал, парацетамолнинг таъсирини узайтиради. Ингичка ичакда бета-каротин, альфа-токоферол, холестеринни сўрилишини камайтириши мумкин.\nБуйрак ёки юрак касалликлари билан боғлиқ шишлар пайдо бўлганида препаратни қўллаш мумкин эмас.\nДизурия, сийдик чиқариш йўллари спазмлари, сийдикда қон пайдо бўлганида ва тана ҳарорати ошганида шифокорнинг маслаҳати зарур.\nПрепарат буғдой крахмали сақлайди, шунинг учун уни глютенли энтеропатияси бўлган беморларга қўллаш мумкин эмас.\nҲомиладорлик ва лактация даврида қўлланиши. Ҳомиладорлик ва эмизиш даврида препаратни қўллаш тавсия этилмайди.\nБолалар. 15 ёшгача бўлган болаларга препаратни қўллаш тажрибаси йўқ, шунинг учун бу ёшдаги пациентлар гуруҳига уни буюриш мумкин эмас.\nАвтомобилни ва мураккаб механизмларни бошқариш қобилиятига таъсири. Таъсир қилмайди.\nФитонефрин®нинг дозасини ошириб юборилиш ҳоллари тўғрисида хабар қилинмаган. Дозаси ошириб юборилганида препаратнинг ножўя реакциялари кучайиши мумкин.\n100 г дан тубада. 1 тубадан қутига жойланган.\nҚуруқ, жойда, 15ºС дан 25°С гача бўлган ҳароратда сақлансин.


Реанимациядаги ҳукумат « Ўзбекистон Халқ Ҳаракати\n27 January 2017 - 5:00\nЎзбекистонда парламент сайловлари дунё жамоатчилиги тарафидан демократик сайлов бўлмаганлигини эътироф этилгани сизга маълум. Бунинг асосий сабаби -сайловда мухолифат қатнашмади. Ҳукумат сайлов бюллетенига очиқдан-очиқ, ўзига тобе бўлган икки партияни киритди ва шу билан кўппартиявий сайлов манзарасини чизмоқчи бўлди.\n1990 йилда сайланган парламентга ҳукуматга боғлиқ бўлмаган 30-40 та мустақил депутат киришга муваффақ бўлган эди. Янги парламент эса, 100 фойиз ҳукумат одамлари ва унинг тарафдорлари билан тўлдирилди. Бу парламент Ўзбекистон ҳукуматини анча хотиржам қилиши керак эди, чунки уни ўзига тобе одамлардан сайлаб, ҳокимият катта ютуққа эришди, яъни, ҳокимиятнинг уч шахобчаси ҳам ҳукуматнинг ўзиники бўлди.\nБундан кейин ҳукумат, ҳатто, ички сиёсатда демократиялаш, очиқ эшиклар сиёсати ҳақида ҳам гапириши мумкин эди ва бундай тактика тузумга ҳеч қандай салбий таъсир кўрсатмаган бўларди, балки дунё жамоатчилиги олдида президент Каримовнинг сиёсатини бироз оқлашга ҳам сабаб бўлган бўлар эди. Бу тактика нега тузумга таҳлика солмайди, чунки парламентда ҳам, ҳукуматда ҳам, суд ҳокимиятида ҳам И.Каримовнинг одамлари мавжуд, яъни у ерда мухолифатдан биронта киши йўқ. Шунинг учун фақат сўзда бўлса-да, демократия ва сўз эркинлиги, сиёсий эркинликлар ҳақида бир тезис билан ўртага чиққанда эди, ҳукумат анча ютган бўлар эди. Мантиқан бу тўғри тактик йўл бўларди.\nАҚШда яқинда ўтган конференсияга келган ҳукумат вакиллари биз билан учрашдилар. У ерда баъзи гаплар бўлдики, гўё И.Каримов ўз ички сиёсатини яқинда ўзгартиради, парламентнинг биринчи сессиясида ўзи чиқиб гапирди, демократия, сўз эркинлиги, мухолифат ҳақ-ҳуқуқлари танилади, деган фикрлар билдирилди.\nБиз бунга ишондик, чунки, агар президент ўз ҳокимиятини хавфсиз бир босқичда тутиб туришга интилса эди, ҳақиқатан шундай қилган бўлар эди. Мантиқан қараганда, шундай бўлиши тўғри бўлган бўларди. Чунки, юқорида айтганимиздек, бундай бир тактик йўл бугунги тузумни янада мустаҳкамлаган бўлар эди. Режим ҳатто бундай тактик йўлни қўллашдан кўрқди, шекилли. Устига-устак ҳукумат дунё жамоатчилиги олдида яна бир “қовун туширди”.\nБиттаси етмаганидек, иккинчи бир қўғирчоқ партияни эълон қилди, бир кунда рўйхатдан ўтказиб, парламентда фракциясини тузди. Уни “Адолат социал демократик партияси” деган кулгили бир ном билан атади. Бу у ёқда турсин, парламентнинг I–сессиясига келайлик: Бу сессия президент Каримовга “абадий подшоҳлик” инъом этди десак, муболаға қилган бўлмаймиз. 26 мартда Каримовнинг президентлик ваколати 2000 йилгача узайтириладиган бўлди. У қарорни бизнинг янги парламентимиз қабул қилди. Референдум бўлар эмиш. Халқ овоз берар эмиш.\nБиз совет даврида халққа қарши олинган бутун қарорлар халқ номидан берилганини биламиз. Бу сафар ҳам шундай бўлади. Парламент – ўзини халқ вакили деб атаган 250 киши – ҳеч иккиланмасдан, ўзини сайлаган халқни ҳам, ўзи қабул қилган Конститутсияни ҳам бир шахснинг оёғи остига ташлади. Уларни халқ сайлаганига одам ишонмайди. Агар сайлаганда эди, улар бу қарорга қарши чиққан бўлар, Конститутсияни ва демократияни, халқни ҳам бу зўравонликдан ҳимоя қилган бўларди. Йўқ, улар халқни зулм ва қашшоқликдан ҳимоя қилаётганлари йўқ, улар ўз ҳокимиятини халқдан ҳимоя қилмоқдалар. Дунёнинг бирор-бир маданий ўлкасида бундай ғаройиб парламентни учратмайсиз.\nРеферендумда президентнинг ваколатини узайтириш учун халқ овоз берармиш, лекин халқ ўз овозини Каримовга 1996 йилги президентлик сайловида ҳам бериши мумкин эди-ку. Нега ҳукумат сайловдан қўрқаяпти, сайловни четлаб ўтишга мажбур бўлаяпти? Чунки, 1996 йил сайловигача бироз вақт бор, йигирма олтинчи март эса, бурнимиз тагида. Унга бир ой қолди. “Фурсат ғанимат”, деган бўлса керак бизнинг ҳукуматимиз.\nХалқ ҳозирча ҳукуматга очиқ норозилик кўрсатмаяпти, у ўз қашшоқлигидан нолимаяпти. “Унинг сабр-тоқатли халқ бўлганлигидан фойдаланишимиз керак, бунинг учун унинг жимлигидан фойдаланиб, унинг номидан овоз бериб, ҳокимиятни сақлаб қолиш керак”, деб ўйлади бизнинг ҳукуматимиз. Чунки 1996 йилда нима бўлишини ягона Оллоҳ билади. Иқтисоднинг 1996 йил яхшиланиб, халқнинг қаддини тиклашга ҳукуматнинг ўзи ишонмайди. Аксинча, аҳвол янада оғирлашиш эҳтимоли бор. 1996 йил сайловлари норозилик митингларига айланиши ва Каримов сайланмай қолиши мумкин. Шунинг учун ҳам ҳукумат ўзининг қўлбола парламентига референдум ўтказиш ҳақида буйруқ берди.\nАлбатта, 26 мартда Каримовнинг президентлик ваколати 2000 йилгача узайтирилади. Бунга шубҳа йўқ. Сайловни қандай ўтказишни, референдумни қандай ўтказишни бизнинг коммунистларимиз яхши биладилар ва ҳозирдан унинг натижалари маълумдир. Яна бир нарсага шубҳа йўқки, бу аксилмиллий парламент, бу аксимиллий қарор тарихимизнинг саҳифаларида мутлақо ифодасини топади ва ўзининг қақшатғич баҳосини олади.\nАммо бу бошқа мавзу. Фақат, бу парламент олган қарор мамлакатнинг тақдирига қандай таъсир ўтказади? Ижобийми? Салбийми? Албатта, бугунги бу қарорни олаётган кишилар “ижобий таъсир кўрсатади” деб айтадилар, агар шундай деб\nайтмасалар, бундай қарорни олмаган бўлардилар. Лекин президентнинг ҳокимиятдаги ваколати узайтирилар экан, ўлаётган иқтисоднинг ҳам умрини узайтириш мумкинми? Бундан беш йил аввал ўрта синфга яқин, ўзига тўқ ижтимоий қатлам бор эди Ўзбекистонда. У бугун қаерга ғойиб бўлди? Бу қатлам ўртаҳолликдан тушди, у бугун бечораҳол ва гадодир.\nБундан беш йил аввал зиёлилар синфи бор эди. Унинг маоши дуруст еб, дуруст кийиб, оиласини тебратишга етар эди. Бугун бу синф қаерда? Бугун бу синф илмий ишини ташлаб, университетини ташлаб, институтини ташлаб кўчада олиб-сотарлик қилаяпти.\nБу давлат корхоналарида ишлаб чиқариш суръати 50%га тушиб кетган. Ўтган йили давлат корхоналарининг биронтаси планни бажаргани йўқ, 60 фойизга бажарган, холос. Хусусий сектор ҳам халққа ҳеч нарса бермади. Чунки ҳукуматнинг “бозор иқтисоди” деб атаган нарсаси аслида порахўрлик ва коррупсиянинг кучайган бир кўринишидир.\nСовет даврида косаси оқармаган деҳқоннинг бугун косаси ҳам қолмади. У бугун уйига телевизор олиш учун эмас, бир қоп уноиш учун саҳардан шомгача қуллардай меҳнат қилмоқда. Бу қиш Ўзбекистон қишлоқларида кичик синф болалари мактабга бормади, чунки иссиқ кийим йўқ, кийим олиш учун оилада пул йўқ. Хўш, президентнинг ваколатини узайтириш халқни бу зулмат ва зиллатдан қутқарадими? Агар қуқарса, бу узайтириш учун биз ҳам қарсак чалган бўлардик. Бунга ишонинг. Афсуски, қутқаролмайди.\nБу ҳукумат қутқаришга қодир эмас, қодир бўлганда эди, олти йил давомида қутқарган бўлар эди. Халқимиз “қутқарармикан?” деб олти йил кутди. Лекин “қутқарувчи”нинг бутун ваъдалари пучга чиқди. Халқнинг яна олти йил кутишга сабр тоқати йўқ.\nЯхшиси, ҳукуматимиз халқ ўрнига ўзини қутқарсин. Халқнинг осойишталигидан фойдаланиб, яхшиликча вазифасидан кетсин. Чунки, агар халқ кўчага чиқса, истеъфо бериш ҳам қийин бўлади, бунинг имконияти қолмайди. У пайтда тахтнинг орқасига яшириниб ҳам жон сақлаш қийин бўлади.\nМарт ойида ўтадиган референдум фақат мамлакат ичкарисида эмас, унинг ташқарисида ҳам салбий муносабат уйғотишига ҳеч ким шубҳа қилмасин. Ҳар ҳолда демократик тараққий этган давлатлар бир киши шахси устига қурилган Ўзбекистон режими каби бир режим билан алоқа қилишни истамаяжаклар. Бугун хориждан келган озгина кредит ҳам тўхтатилади, ярим очила бошлаган эшиклар ҳам беркитилади. У ҳолда олтинларимизни тарқатиб ҳам, эркин бозор йўлини очолмаймиз. Бизнин ўлкамиз изолятсияга тушади, иқтисод тамоман чўкади ва ижтимоий портлашлар каби даҳшатли фожеалар билан юзма-юз келамиз. Ўтказилажак референдум шунга олиб келиши мумкин, холос.\nМен Ўзбекистон ҳукуматининг қисматига ачинаман. Бу ҳукуматнинг ўз халқига хизмат қилиш имкони бор эди. Бу имконни унга олти йил давомида бериб қўйдик. Биз ҳам бу ҳукуматни фаолиятнинг бошланғич йилларида қўллаб-қувватлаган эдик. Мухолифатда бўлиб ҳам. Лекин ҳукумат бу истиқрордан, бу барқарорликдан фойдалана олмади. Навбатдаги олти йиллик ҳокимият у ҳукумат учун эмас. Олти кун, олти ҳафта, боринг-ки, олти ой бўлсин, аммо олти йил реаниматсияда ётиш ақлга сиғмайдиган гап. Бу ҳукуматнинг келажаги қоронғу бўлиб кўринаяпти бизга.


Жамият 11:40 / 15.12.2019 21995\nИнглиз тили дунёда энг кўп тарқалган тил ҳисобланади – бу тилда сўзлашувчилар сони тахминан 1,5 миллиард кишини ташкил этади. Таъкидлаш керакки, уларнинг аксарияти учун инглиз тили она тили эмас, балки иккинчи тилдир.\n«EF Education First» халқаро таълим компанияси ҳисоботига кўра, инглиз тили она тили бўлмаса-да, унда ҳаммадан ҳам равон сўзлаша олувчилар – Шимолий Европа халқларидир.\nРейтингда Нидерландия биринчи ўринда қайд этилган бўлса, ундан кейинги ўринларда Швеция, Норвегия ва Дания кўрсатилган.\nЮзта давлат киритилган рўйхатда Ўзбекистон – 95-поғонада. Ўзбекистонликлар юз баллик тестдан ўртача 43,18 балл олишган. Натижа бир йил олдингига қараганда 0,65 пунктга яхшиланган холос.\nЎзбекистондан кейин Кот-д’Ивуар, Ироқ, Саудия Арабистони, Қирғизистон ва Ливия юзлик рейтингни якунлаб беради.\nМазкур натижаларни мукаммал ва ҳақиқий ҳолатни акс эттиради, деб бўлмайди. Индекс бепул онлайн-тест натижаларига асосланган. Юзта мамлакатдаги 2,3 миллион кўнгилли бу тестдан ўтган. Тест топширганлар – шундай истаги, интернетга уланиш имкони ва бунинг учун вақти бўлган кишилардир. Бу эса натижалар бойроқ мамлакатлар фойдаси учун ижобий бўлганини англатади. Натижада кўплаб Африка мамлакатларида индексга киритиш учун зарур бўлган миқдор – камида 400 киши ҳам тестдан ўтиб кўрмаган.\nШундай камчиликлар билан илмийликка даъво қила олмаса-да, EF натижалари қизиқ фактларни тақдим этган. Бу йил имтиҳон топширганларнинг салкам олтмиш фоизи – аёллар. Аёллар ҳар доим эркакларга қараганда яхшироқ натижа кўрсатиб келган, бироқ бу йилда эркаклар ўртадаги тафовутни бироз қисқартиришди. Бу – аёлларнинг инглиз тили кўникмалари ёмонлашгани эмас, балки синовдан ўтувчилар сонининг кўпайгани билан боғлиқ бўлиши мумкин.\nИқтисодиёти ривожланган Европада натижалар ҳайратланарли даражада ёмон: фақат Германиягина «аҳолисининг инглиз тили бўйича малакаси ўта юқори» мамлакатлар қаторига кирган.\nФранция, Испания ва Италия эса аҳолиси инглиз тилини ўртача биладиган давлатлар қаторида. Испаниянинг ўзида ўтказилган ўрганиш натижалари ҳам салбий янгиликни тасдиқлаган: катта ёшдаги кишиларнинг 60 фоизи инглиз тилида умуман сўзлашмасликларини айтишган. Эҳтимол, бунга испан тилининг ҳам глобал тил экани (испанчада сўзлашувчилар 400 миллиондан ортиқ) сабабчидир. Французлар билан боғлиқ ҳолатни шундай изоҳлаш мумкин.\nИнглиз тилини билиш даражаси энг юқори мамлакатлар рўйхатига Осиёдан фақатгина Сингапур киритилган. Кейинги категориядан Филиппин ва Малайзия, учинчи тоифадан эса Ҳонконг, Ҳиндистон ва Хитой жой олган. Япония – тўртинчи классда.


SsangYong Rexton ўрнини эгалловчи машина моделини намойиш қилди\n18:35 / 13.03.2017\nЖанубий Кореянинг SsangYong компанияси янги йўлтанламаси қандай кўринишга бўлишига ойдинлик киритди. Тахминларга кўра, у Rexton моделининг ўрнини эгаллаши кутилмоқда. Chosun нашрининг ёзишича, автомобилнинг жаҳон тақдимоти 30 март куни Сеул автокўргазмаси доирасида бўлиб ўтади. Унинг савдоси шу йилнинг биринчи ярмидан бошланади.\nҲозирча яни модель ҳақида маълумотлар кўп эмас. Ишлаб чиқарувчи лойиҳа Y400 деб номланишини маълум қилди. Автомобиль дизайни Парфенондан илҳомланган ҳолда ишлаб чиқилиши аниқ бўлган. Ҳозирча, унинг барча ғилдираклари етакчи бўлиши ҳам номаълум.\nАввалроқ, SsangYong Rexton издоши сифатида LIV-2 концепт-карини намойиш қилганди. Айтиш жоизки, прототип ташқи кўриниши серияли ишлаб чиқарилувчи машина дизайнига мос келмаса-да, унинг ички қисми ўзгаришсиз қолган.\nМашинага янги, 9,2-дюймли экранга эга мультимедиа тизими, Wi-Fi, Apple CarPlay ва Android Auto интерфейсларини қўллаб-қувватловчи ҳамда орқа ўриндиқлардаги йўловчилар учун 10,1-дюймли экранларга эга кўнгилочар тизимлар ўрнатилади.\nЭҳтимолларга кўра, йўлтанламас 181 от кучига эга 2.2 литр ҳажмли дизель моторга ва Mercedes-Benz ишлаб чиққан “автомат” узатмалар қутисига эга бўлади. Бундаан ташқари, 225 от кучига эга икки литрли бензинли «турботўртлик» моторли намуналари ҳам ишлаб чиқарилади.


Солиқ текширувлари соҳасида рискларга асосланган ёндашувни жорий этиш режалаштирилмоқда\nХалқаро валюта жамғармаси ва Жаҳон банкининг миссиялари, солиқ маъмуриятчилиги соҳасида амалга оширилаётган ислоҳотларни қўллаб-қувватлаш мақсадида, жорий йилнинг 25 сентябридан 5 октябрига қадар Тошкент шаҳрида ташриф билан бўлди.\nМолия вазирлиги ахборот хизмати хабарига кўра, ушбу ташриф доирасида, 4 октябрь куни Молия вазирлиги томонидан Жаҳон банки ва Халқаро валюта жамғармаси билан ҳамкорликда солиқ текширувлари соҳасида илғор халқаро тажрибани қўллаш бўйича амалий семинар ташкил этилди.\nХалқаро экспертлар томонидан солиқ текшируви қонунга бўйсунадиган солиқ тўловчиларни қўрқитиш учун восита эмас, аксинча уларнинг асосий вазифаси солиқ қонунчилигига ихтиёрий риоя қилишни рағбатлантириш эканлиги таъкидлаб ўтилди.\nРеспубликада қўлланиладиган анъанавий ёндашувда қонунчилигига риоя қилувчи солиқ тўловчиларга нисбатан солиқ текшируви ўтказилади, бу эса инсон ресурсларидан самарасиз фойдаланиш ҳисобланади.\nШу муносабат билан, рискка йўналтирилган ёндашувни жорий этиш солиқ тўловчиларнинг қонунчилик талабларига риоя қилмаслик ҳолларини аниқлашнинг энг оптимал усулларидан бири.\nТаъкидланганидек, экспертлар томонидан инсон аралашувисиз, риск-таҳлил натижалари асосида текширув объектларини аниқловчи дастурлар яратилмоқда ва энг яхши амалиёт сифатида кўрилмоқда.\nКомпьютерлашган баҳолаш тизимида статистик ва статистик бўлмаган усуллар, шу жумладан регрессия таҳлил ва маълумотлар маълумотларни таққослаш усуллари қўлланилади.\nМутахассислар фикрига кўра, бундай тизимнинг асосий афзалликлари қуйидагилардир:\nкатта маълумотлар базаларини бошқариш ва самарали ишлаш;\nтекширувларни ўтказишда ошкораликни ва шаффофликни ошириш.\nУмуман олганда, хорижий экспертларнинг фикрига кўра, янги ёндашув, аввало, аввало, «виждонли» солиқ тўловчиларнинг ишончини мустаҳкамлайди, солиқ текшируви ўтказиладиган шубҳали солиқ тўловчиларни аниқлашда маъмурий харажатларни камайтиради.